text:
Mu itangazo ryashyizweho umukono n’Abepisikopi Gatolika bose rigomba kuzasomwa muri Kiliziya zose zo mu gihugu ku Cyumweru gitaha tariki ya 31 Ukuboza 2017 ubwo hazaba hizihizwa umunsi w’Umuryango Mutagatifu w’i Nazareti; yavuze ko ‘muri iki gihe, twugarijwe n’icyorezo cy’ingeso mbi y’ubusambanyi gifite ingaruka zibabaje ku buzima bw’umuntu, ku muryango ndetse no ku gihugu’.
Rigira riti "Twugarijwe n’icyorezo cy’ingeso mbi y’ubusambanyi gifite ingaruka zibabaje ku buzima bw’umuntu, ku muryango ndetse no ku gihugu. Imwe muri izo ngaruka ni ugutwara inda n’igishuko cyo gushaka kuyikuramo babifashijwemo n’amategeko agenda arushaho koroshya ibihano by’abazikuramo. Turongera kwibutsa ko gukuramo inda ari icyaha gikomeye kuko ari ukwica umuntu w’inzirakarengane."
"Nta mpamvu n’imwe ishobora kuba urwitwazo rwo kuvutsa ubuzima umwana wasamwe. Ubuzima bw’umuntu ni impano ikomeye y’Imana Rurema, bugomba kubahwa no kurengerwa kuva agisamwa".
Iri tangazo rikomeza rivuga ko gukuramo inda atari igisubizo gikwiye cy’ibibazo bihari muri iki gihe ahubwo bitera ibikomere bigira ingaruka ku buzima n’urukundo by’abashakanye.
Kiliziya ikomeza ivuga ko icyaha cyo gukuramo inda ari ukwica umuziranenge udafite uburyo bwo kwirwanaho kandi kenshi akavutswa ubuzima n’abari bafite inshingano zo kumurengera nk’ababyeyi cyangwa abashinzwe kubungabunga ubuzima muri rusange.
Iti “Hari isano ikomeye umubyeyi aba afitanye n’umwana yasamye. Agomba kurengera ubuzima bw’umwana we uko yaba yarasamwe kose. Gukuramo inda, by’umwihariko ku baziterwa bakiri bato, bigira ingaruka mbi nyinshi. Kuba barakomerekejwe no guterwa inda bakiri bato, bakongera gukomeretswa no kuyikuramo, bibongerera intimba ikira bigoranye.”
Aha niho aba bepiskopi bahera basaba ‘abarebwa n’icyo kibazo bose, cyane cyane abiga bakanashyiraho amategeko igihugu kigenderaho, abakora mu by’ubuvuzi, n’umuryango w’abanyarwanda muri rusange, kudaha urwaho icyahungabanya cyose ubuzima bwa muntu kuva agisamwa’.
Gukuramo inda mu gihe umubyeyi ashobora guhitanwa nayo hari uko Kiliziya ibibona
Perezida w’Inama y’Abepisikopi Gatolika, Musenyeri Filipo Rukamba, uyobora Diyosezi ya Butare, yabwiye IGIHE ko Kiliziya yubaha umuntu kuva mu isamwa bityo nta mpamvu n’imwe yo kumuvutsa ubuzima.
Gusa yavuze ko mu gihe bigaragaye ko umubyeyi ashobora kubura ubuzima kubera inda atwite, bishoboka ko yavanwamo.
Ati “Iyo hari uburwayi wenda bushobora gutuma nka nyina apfa, niho honyine Kiliziya yemera ko iyo nda bashobora kuyivanamo ariko ubundi duha icyubahiro umuntu kuva mu isamwa rye.”
Musenyeri Rukamba yakomeje avuga ko izindi mpamvu zose, yaba kuba uwatewe inda yaba yafashwe ku ngufu, yayitewe n’uwo bafitanye isano cyangwa se akiri muto, kuri kiliziya ‘ntitubyemera, twumva uwo mwana abantu bamufasha kwiyakira’.
Yakomeje avuga ko Kiliziya iteganya kugirana ibiganiro na leta ndetse n’iyo [leta] yabibona ukundi, ‘twebwe kiliziya ni uko ibyemeza kuva kera cyane, nibwo buryo dusanzwe dukurikiza. Kuvanamo inda kuko ubishatse, kuko ubyiyumvisemo atari kiriya kintu cyo kuvuga ngo ishobora guhitana umubyeyi; tubifata nk’icyaha kandi n’ufashije uwo muntu aba ari umufatanyacyaha’.
Umushinga w’Igitabo cy’amategeko ahana ibyaha mu Rwanda uri kuganirwaho muri iki gihe ugena ko nta buryozwacyaha bubaho iyo gukuramo inda byakozwe kubera impamvu zirimo kuba utwite ari umwana, kuba uwakuriwemo inda yarakoreshejwe imibonano mpuzabitsina ku gahato; kuba uwayikuriwemo yarayitwaye nyuma yo gushyingirwa ku gahato; kuba yarayitewe n’uwo bafitanye isano ya hafi kugera ku gisanira cya kabiri.
Mu zindi mpamvu zishobora kuzajya zituma ukuramo inda adafatwa nk’uwakoze icyaha imbere y’amategeko harimo kuba inda ibangamiye ubuzima bw’utwite cyangwa ubw’umwana atwite.
Iki gitabo kivuga ko gukurirwamo inda bikorwa na muganga wemewe na Guverinoma. Iyo nyuma yo gukurirwamo inda bigagaragaye ko uwayikurewemo yabisabye nta mpamvu yemewe n’itegeko ashingiraho ahanwa nk’uwiyikuyemo.
Usibye izi mpamvu, umuntu wese ukuriramo undi muntu inda, aba akoze icyaha. Iyo abihamijwe n’urukiko, ahanishwa igifungo kitari munsi y’imyaka itatu ariko kitarenze imyaka itanu.
Naho umuntu wese, ku bw’uburangare cyangwa umwete muke, utuma umuntu akuramo inda, ahanishwa igifungo kitari munsi y’amezi atandatu ariko kitarenze umwaka umwe n’ihazabu ya 300.000 Frw ariko atarenze 500.000 Frw cyangwa kimwe gusa muri ibyo bihano.
Iyo gukuramo inda biteye urupfu, uwakuriwemo inda yaba yabyemeye cyangwa atabyemeye, uwakoze icyaha ahanishwa igifungo cya burundu.
Muri uwo mushinga, biteganyijwe ko umuntu wese wikuyemo inda mu gihe azajya abihamywa n’urukiko, azajya ahanishwa igifungo kitari munsi y’umwaka umwe ariko kitarenze imyaka itatu n’ihazabu ya 100,000 Frw ariko atarenze 200.000 Frw.


c: text/html

text:
Mu Rwanda ndetse n’ahandi ku isi iyo uvuze izina Ubald Rugirangoga abantu benshi bahita bumva gusengera abarwayi ndetse benshi bakanakira, kuri ubu ibikorwa byo kumukusanyiriza imodoka yo gukoresha ubutumwa ndetse na filime ku buzima bwe biragenda byitabirwa n’abakiristu benshi ku isi ku buryo bitanga ikizere ko bizagenda neza.
Mu Rwanda ndetse n’ahandi ku isi iyo uvuze izina Ubald Rugirangoga abantu benshi bahita bumva gusengera abarwayi ndetse benshi bakanakira, kuri ubu ibikorwa byo kumukusanyiriza imodoka yo gukoresha ubutumwa ndetse na filime ku buzima bwe biragenda byitabirwa n’abakiristu benshi ku isi ku buryo bitanga ikizere ko bizagenda neza.
Mu Rwanda ndetse n’ahandi ku isi iyo uvuze izina Ubald Rugirangoga abantu benshi bahita bumva gusengera abarwayi ndetse benshi bakanakira, kuri ubu ibikorwa byo kumukusanyiriza imodoka yo gukoresha ubutumwa ndetse na filime ku buzima bwe biragenda byitabirwa n’abakiristu benshi ku isi ku buryo bitanga ikizere ko bizagenda neza.
- padili Ubald yabaye umuhamya wibyo yigisha ababarira ndetse anarihira amashuri umwana wuwishe umuryango we
Urubuga rwa “Gofundme” rumenyereweho kwifashishwa mu gukusanya inkunga zo gufasha abantu batandukanye, rugaragaza ko hari umunyamerika wabanye cyane na Ubald haba mu Rwanda ndetse no muri Amerika kuri ubu akaba ariwe watangije igikorwa cyo gukusanya inkunga y’amadolari ya Amerika 100.000, ni ukuvuga arenga miliyoni 83.000.000 uyabaze mu mafaranga y’u Rwanda, akaba ari ayo kugura imodoka ya Padiri Ubald Rugirangoga. Ubu butumwa, na Padiri Ubald yabusangije abantu ku rubuga rwa facebook asanzwe akoresha.
Padili Ubald atambagiza isakaramentu mu isengesho ryo gukiza abarwayi
Uyu m nyamerika kandi avuga ko hatangijwe ibikorwa byo gukora filime mbarankuru ku buzima bwa Padili Ubald Rugirangoga wagize uruhare rukomeye mu kunga abanyarwanda nyuma ya Genocide yakorewe abatutsi mu mwaka w’i1994.
Ni naho ahera asaba ko umuntu wese wifuza kuba yagira uruhare muri iki gikorwa yanyura aha https://www.gofundme.com/fr-ubalds-new-car-fund mu rwego rwo kumufasha kurangiza ubutumwa nawe bitamugoye. Ibi bije nyuma y’aho iyo yakoreshaga mu butumwa iherutse gupfa.
Ubald ni muntu ki?
Padili Ubald Rugirangoga ni umupadili gatorika, avuka muri dioseze ya Cyangugu, ni umwe mu barokotse Genocide yakorewe abatutsi mu 1991 , umuryango we wose wishwe icyo gihe, Padil Ubaldi yaje kubabarira uwishe umuryango we wose ndetse anafasha abana be kwiga amashuri nyuma mu gihe cy’ubwiyunge.
padili Ubald yabaye umuhamya w’ibyo yigisha ababarira uwishe umuryango we akanafasha abana be mu kwiga amashuri.
Padili Ubald yatangiye ibikorwa by’ubwiyunge muri paruwasi aho abantu benshi bakize ibikomere byaba ibyo ku mubiri ndetse no ku mutima , ni umupadili ufite impano yo gukiza we avuga ko atagiramo uruhare, kuri ubu yatangiye ibikorwa byo kugeza ubwo butumwa mu maparuwasi yose yo mu Rwanda ndetse no mu bihugu bikikije u Rwanda.
- Padiri Ubald atambagiza isakaramentu mu isengesho ry’abarwayi
Kuki akeneye imodoka ?
Padili Ubald yakoze ibirometero birenga 250,000 ku mugabane w’Afrika mu myaka 5 ishize mu bikorwa byo kugarura amahoro n’ubwiyunge cyane cyane mu bihugu by’u Rwanda , u Burundi na Congo, nyuma imodoka yakoreshaga yaje gupfa ku buryo kugera aho ashaka kujya bigorana cyane.
Niyo mpamvu hatangijwe ibikorwa byo kuzaba yafashijwe kubonerwa indi modoka yo kumufasha mu ngendo akora umunsi ku munsi muri iri Cyi uyu mwka wa 2017.
Christian N.
Ibitekerezo
uwomuhakamyi nimumwim amatwi Kanda hano umusubize
hahirwa abemera batabonye uwo c umupinga yabanje agakura abayobozi b' itorero rye mu gihome? padro ubald avuka iwacu turamuzi n' bu dutandukanye nawe izo mbwa zivuga gutyo c abo ba rusahurira mu nduru babo c kuki batabanje ngo barihire n' n'abatishoboye bo mu itorero ryabo uretse no kurirhira ababahemukiye nibabanze barihe bank ya kigali bareke amabwa nibishyura ziriya cash za bk bariye tuzabemera ubu ab'inyangamugayo batamgiye kuva muri iryo ngirwa torero risebya amatorero y'Imana gusa . Kanda hano umusubize
I Roma bagira menshi avuye he? Ibi ni bya bindi abantu bishyiramo batabanje gutekereza. Roma yatanga amafranga adashira. Abayoboke ba Kiliziya ni bo babeshaho Vatikani nk'uko bigenda ku zindi Leta zose. Na ho ku bijyanye no gukira, mumenye ko missa yose ikiza. Yasomwa na Ubaldi cg undi mupadri, missa yose irakiza. Kandi uvuga ko yakize ajye abyerekanira icyemezo cya muganga. Kanda hano umusubize
yewe rwose ibinu byarakomeyepe Kanda hano umusubize
uyu mupadiri Imana imwingere imbaraga zo kuyikynda no kuyikorera Kanda hano umusubize
wowe islael, niba wemerako abantu bakora ibitangaza bakorera SHITANI ubwo nawe usenga shitani! yezu yaravuzengo nimugende mwigishe amahanga abazemera muzababatize, mufite ububasha bwo kubakiza mu izina ryanjye! yezu arongera ati icyo muzasaba data mu izina ryanjye nzakibaha, arongera ati ingoma yibyayemo amahari ntakabuza irasenyuka. ndagirango nkusobanurire : mu isakramentu ry'ukaristiya hatimo Yezu rwose , ntabwo yezu yakwibangikanya na shitani ngo bakize umuntu uburwayi! Kanda hano umusubize
Uri maganya koko,iryo sana mitima se ryabereye iRoma ,sikubanyarwanda. . Kanda hano umusubize
Uri maganya koko,iryo sana mitima se ryabereye iRoma ,sikubanyarwanda. . Kanda hano umusubize
Uyu niwe ukwiye guterwa inkunga muri uyu murimo uretse abiyita ba bishop birirwa barya utw'abandi nka ba sibomana bo muri ADEPR bagejeje itorero ku manegeka baca abakiristo mo ibice bagambiriye kubatera ubwoba reka Imana iraje imunyature we n'abambari be Kanda hano umusubize
ibi bitangaza mujye mubyitondera.Kuko YESU yavuze ko ku munsi w'imperuka azihakana abantu benshi bakora ibitangaza mu izina rye (Matayo 7:22,23).Bible itubwira ko kenshi SATAN yigira umuntu mwiza,bityo agakoresha abantu ibitangaza (2 Abakorinto 11:14).Urugero,mulibuka MOSE ko yakoze ibitangaza kwa FARAWO,ariko n'Abapfumu bagakora ibitangaza.Ikindi kandi,YESU yavuze ko Abigishwa be nyakuri bazakiza abarwayi,ariko bakazura n'abantu bapfuye (Matayo 10:8).Abavuga ko bakora ibitangaza,ni benshi cyane.Ariko nta na rimwe bali bazura abapfuye.Niyo mpamvu bashobora kuba bakoreshwa n'izindi ngufu zitava ku mana. Bible idusaba GUSHISHOZA aho gupfa kwemera ibintu byose (1 Yohana 4:1).Nta kintu na kimwe cyerekana ko Padiri OBALD akoreshwa n'imana.Jye ubwanjye nagiye gusura umugore wavugaga ko OBALD yamusengeye agakira ubumuga.Ariko ahagurutse mbona aracumbagira!!!Uwo mugore atuye ku Kimisagara.Bamurashe ikirenge muli Genocide. Gusa nemera ko abantu benshi bakoreshwa n'ingufu za SATANI.Ikibakubwira nuko nubwo bakora ibitangaza,ntabwo bashobora KUZURA abapfuye.Nyamara Abigishwa ba YESU barabikoraga. Kanda hano umusubize
ISRAEL NKEZABIGWI: Ibyo uvuga, ntibyabura. Abantu bibipinga nkamw bahozeho, na YEZU ubwe imbaga nyamwinshi yara murwanyije, kuko yaakoraga ibitandukanye n'ibyo bashakaga, ubwo nawe hari ikihishe inyuma yibyo wavuze. Kanda hano umusubize
Ushaka gutanga inkunga yawe ujya kuri iriya link ya gofundme. com/fr ubald new car fund Imana idushoboze dutere inkunga icyo gikorwa kuko akora akazi gakomeye mu gufasha Imana komora ibikomere Kanda hano umusubize
Ushaka gutanga inkunga yawe ujya kuri iriya link ya gofundme. com/fr ubald new car fund Imana idushoboze dutere inkunga icyo gikorwa kuko akora akazi gakomeye mu gufasha Imana komora ibikomere Kanda hano umusubize
Ushaka gutanga inkunga yawe ujya kuri iriya link ya gofundme. com/fr ubald new car fund Imana idushoboze dutere inkunga icyo gikorwa kuko akora akazi gakomeye mu gufasha Imana komora ibikomere Kanda hano umusubize
Ushaka gutanga inkunga yawe ujya kuri iriya link ya gofundme. com/fr ubald new car fund Imana idushoboze dutere inkunga icyo gikorwa kuko akora akazi gakomeye mu gufasha Imana komora ibikomere Kanda hano umusubize
Ushaka gutanga inkunga yawe ujya kuri iriya link ya gofundme. com/fr ubald new car fund Imana idushoboze dutere inkunga icyo gikorwa kuko akora akazi gakomeye mu gufasha Imana komora ibikomere Kanda hano umusubize
iyaba narinyifite nange nayimuha pe, nyagasani akongerere ingabire kandi aguhe imigisha ubaldi. u do a great work. we love u Kanda hano umusubize
Mu Rwanda she ho byatangiye ryari? Gutanga iyo nkunga kwikenewe? Nihe inyuzwa? Kanda hano umusubize
Imodoka ningombwa kuko amaze gukora byinshi byiza. Kanda hano umusubize
Imana imuhe umugisha mû byo akora byose Kanda hano umusubize
Birakwiye rwose ko abona imodoka ikomeye yo kumufasha gusohoza ubutumwa mlbwe bitamugoye. Kanda hano umusubize
Nibyiza!Birakwiye ko iyi nshuti y'Imana ifashwa kurangiza neza ubutumwa yahawe.Turusheho kwiyubakira u RWANDA,ndetse n'AFRICA! Kanda hano umusubize
Azajye gusaba iyo modoka i Roma bafite menshi. Kanda hano umusubize
uwo uvuga ngo aze iroma ntazi azi icyo avuga musabiye ku Mana ngo imuhe ubushishozi Kanda hano umusubize
MAGANYA we wiyise neza. Ko uvuga ngo azajye kuyisaaba i Roma, hariyo yagusabye? Nonese abantu akiza ibikomere byo ku mutima batewe na Genocide ni abanye Roma? Hari ubwo yayisaabye ko ari abantu kugiti cyabo bafashe iyo initiative. Kanda hano umusubize

robotstxt: allowed

filter: keep


text:
Akenshi iyo ubushuti hagati y’umuhungu n’umukobwa bigeze ku ndunduro (gusenyuka) , umwe aba atagifite agaciro imbere y’undi agashaka uko yahagarika uwo mubano. impamvu nyamukuru yo gusenyuka kuwo mubano ni uko umuhungu (umugabo) aba atakibona agaciro k’umukunzi we cg se umukobwa (umugore) akabona inshuti ye ntagaciro igifite imbere ye.
Aha turibanda ku abasore(abagabo) ibintu bibagaragaraho iyo batagiha agaciro abakunzi babo bityo igihita kiza mu ntekerezo zabo ari uko bahagarika urukundo ari nabwo bashaka inzira cg impamvu zo kuruhagarika burundu.Gusa hari abakobwa bacye bahita babivumbura ariko abandi bagashiduka byarangiye .
1.Umuhungu cg umugabo ahisha umukunzi we ibintu by’ingenzi.
Iki nicyo kintu cya mbere kigaragaza abahungu batagiha agaciro abakunzi babo.mugihe cyera yajyaga amubwira byose, ariko agatangira kumuhisha ibintu byose by’ingirakamaro mbese akabigira ibanga, akabyihererana.nkawe mukobwa , niwabona umukunzi wawe atangiye kuguhisha ibyo yajyaga akubwira by’ingira kamaro,ujye umenya ko ntagaciro ugifite imbere ye.
2.Niwabona akunda kwibaza byinshi cg akubaza byinshi.
Rimwe na rimwe iri kosa rikunze gukorwa n’abagore cg abakobwa, bibaho k’umusore igihe arambiwe urukundo ariko mu byukuri nuko aba abona umukunzi we ntagaciro agifite,yibaza ibintu byinshi ku giti cye,kubandi bakunzi be ndetse no kwibaza ku buranga bw’umukunzi we aba abona butagifite umwimerere.
3.Ahazaza he ntabwo uba urimo
Iyo agukunda ugifite agaciro kuri we,ashobora kureba ahazaza he muri kumwe ndetse ibi bigatuma mumubano wanyu mugira ibyo mutegura kuzageraho muri kumwe.Ariko iyo atakiguha agaciro,ntabwo mwarebera hamwe ahazaza hanyu nagato.bityo ibi bigatuma umubano utagira intego ya hazaza, kandi bizaba bigoye kuganira ku hazaza kugeza muhagaritse gukundana dore ko aba aribyo yifuza.
4.Amushimira gacye gashoboka cg bya ntabyo
Igihe umuhungu afitiye agatima umukunzi we,ahora amushimira kuri buri kimwe akoze,avuga ku bwiza bwe umutaka bihebuje akanagerageza ku mwenyura igihe cyose arebye muburanga bw’uw’ akunda.mugihe ibyo bitakigaragara, umukunzi we ntagaciro aba agifite,atangira kubona ko Atari ngombwa gusekera uwo akunda,nta kumushimira ahubwo aba yarigize icyabuze.
5.Kugirana nawe ikiganiro biragabanyuka cyane
Mugihe ugifite agaciro,yifuza guhora hafi yawe igihe cyose,kumva ijwi ryawe buri kanya, kukubona no kukumva biba ari ihame kuri we. ariko iyo atakigufitiye agatima,kuvugana nawe biba bigoye kuburyo biba Atari n’ihame, mbese bikagenda bigabanyuka kugeza ubwo bihagarara burundu.
6.Uhinduka igikoresho cy’imibonano mpuza bitsina gusa
Ubu nubundi buryo bugaragaza ko umuhungu atagifata umukunzi we nk’uwingirakamaro.iyo umuhungu akunda bihagije umukunzi we,imibonano mpuzabitsina ntabwo ari ihame, ariko iyo atakimufata nk’uwagaciro, ihita iba ihame ridakuka mu rukundo mbese urukundo ruba rushingiye kuriyo gusa maze umukobwa yashaka kubyanga umuhungu agahita ashinza umukobwa ko atakimukunda bikarangira urukundo rugahagarara burundu.
Kurikira inkuru zishyushye, udushya, urwenya, amafoto atangaje, inkuru z’urukundo, ubujyanama n’ibindi bintu byagufasha mu buzima buzanzwe kuri Page yacu ya Facebook ujye ubigezwaho buri munsi. Uzajya unahasoma inkuru ndende z’urukundo, ijambo ry’Imana, n’ibindi byinshi… Ntucikwe, KANDA HANO!!!
Ushobora no kudukurikira kuri Instagram ukajya ubona amafoto n’amavidewo bisekeje utasanga ahandi, KANDA HANO ugere kuri paji yacu ya Instagram, ukande Follow ubundi twiryohereze.


text:
Nyuma y’igihe kitari gito yivuza kanseri yitwa ‘leucémie’, Mukarugambwa yitabye Imana afite imyaka 60 y’amavuko kuri iki Cyumweru saa mbiri n’iminota 55.
Mu kiganiro yagiranye na IGIHE, Ntakirutinka Erwin, umuhungu wa nyakwigendera, yavuze ko umubyeyi we yari amaze amezi 17 arwaye.
Yagize ati "Yitabye Imana ejo (ku Cyumweru) mu bitaro bya ‘St Luc’ i Bruxelles mu Bubiligi. Igihe cyo gushyingura ntiturakimenya."
Mukarugambwa na Ntakirutinka byabaranye abana batatu, umwe yitabye Imana mu mwaka wa 2006, abariho ni babiri.
Yize muri ‘Ecole Sociale de Karubanda’, yakoranye n’imiryango iharanira uburenganzira bw’abari n’abategarugori nka ‘Réseau des Femmes’ na Haguruka, ndetse n’iharanira uburenganzira bwa muntu.
Charles Ntakirutinka ni umunyapolitiki, yabaye Minisitiri w’Ingufu, Imirimo ya Leta, no Gutwara Abantu n’Ibintu; yabaye kandi Minisitiri w’imibereho Myiza y’Abaturage; iyi mirimo akaba yarayikoze hagati y’itariki ya 19 Nyakanga 1994 kugeza tariki ya 23 Werurwe 2000.
Mu mwaka wa 2001 afatanyije na Pasteur Bizimungu ndetse n’abandi bantu batandatu bashinze ishyaka bise PDR-Ubuyanja (Parti Démocratique du Renouveau/ Democratic Party for Renewal Ubuyanja).
Mu mwaka wa 2002 Ntakirutinka Charles yaje gufunganwa na Pasteur Bizimungu, bahamwe n’icyaha cyo gushaka kuvutsa umudendezo igihugu nyuma yo gushinga iri shyaka bakatirwa imyaka icumi muri Gereza Nkuru ya Kigali, aza gufungurwa muri Werurwe 2012.


text:
Icyubahisha Imana n’uko ikinga ibintu, ariko abami bo, bubahishwa no kubigenzura
Imigani 24: 2 “Icyubahisha Imana n’uko ikinga ibintu, ariko abami bo, bubahishwa no kubigenzura.”
Imana yacu niyo kwubahwa, twarabyigishijwe ariko nayo ubwayo irabyigaragariza mu gukinga ibintu . Aho itandukanira n’abami, bo bubahishwa no kugenzura ibyo yakinze. Abajya mu kirere gukorerayo ubushakashatsi, barubahwa bati barakomeye bagiye ku kwezi, ibitabo bikandikwa, ariko urwo rugendo ruba rutewe nuko hariho ibyo Imana yakinze umuntu ntabisobanukirwe neza, bikaba ngombwa ko habaho ingendo nk’izo zo kujya gukora ubushakashatsi no gushakisha kumenya Ibyo Imana yakingiraniye iyo. Nabwo, bakavayo batabimenye byose.Urugero: Mubantu bose bajya mu kirere, nta wari yatuzanira hano kw’isi agace k’igicu ngo byibuze tujye tujya kukareba muri musée ( museum) runaka.
Nubwo bubahwa, ariko hariho Iyicyubahiro niyo yicaye kuri ya ntebe, irakinga ntihagire ukingura, yakingura ntihagire ukinga.
Umugabo witwa Yobu yaramukingiranye, habura numwe wo kumutabara, haza abagenzuzi bitwa ba Elifazi na ba Zofari bagenzuraga ibitari byo: bati Yobu azize ibyaha bashaka kumwihanisha(Yobu 11), Imana irakomeza irakinga, Yobu agera ubwo asigarana ibyiringiro byo kuzareba Imana gusa umubiri umaze kubora.Igihe Imana yabishakiye yaraje irakingura, Uwiteka ahira Yobu ubwa nyuma kuruta ubwa mbere ( Yobu 42:12) Icyubahiro kiba icyayo. Icyubahisha Imana n’uko ikinga.
Umugabo witwa Mose Imana yamuhaye mission yo kujya kuvana abisiraheri mu buretwa, imuha ibimenyetso by’ibitangaza azakorera imbere ya Farawo. Yagezeyo, arabikora, ikiganza cye kiba ibibembe ako kanya kirakira, inkoni ye ihinduka inzoka imira inkoni z’abakonikoni b’Umwami nazo zari zahindutse inzoka, ibitangaza biba ibitangaza, ariko mu kanya gato, Farawo afata icyemezo cyo kugwiza uburetwa bw’abisiraheri mu cyimbo cyo kubarekura ngo bagende. Yari yakinze; bagaya Mose na Aroni, Mose atakira Uwiteka(Kuva 5). Ubu dufite amateka meza Y’Imana yakuye abisiraheri muri Egiputa. Ariko Farawo, twibuka ko yakozwe n’isoni ingabo ze zigashirira mu Nyanja itukura.
Nagira ngo nkubwire wowe uri kubona bikinze, umenye ngo ni ukugira ngo Imana iziyubahishe nikingura.Ihanganire abagenzuzi bishakira icyubahiro bavuga ko ibyawe bari barabivuze mbere, ko bari bazi ko ariko bizakugendekera. Icyubahiro cyabo nta handi kigera usibye mu kugenzura ibyo Imana yakinze. Ubu , kuko yakinze, bafite ijambo, bareke babone icyo cyubahiro si ikindi, ni icyabagenzuzi, kigarukira aho. Ariko Iyakinze nikingura, icyubahiro kizaba icy’Imana gusa.
Komera kandi ushikame witegure kuzabona Imana ikingura, kandi izaguhira kuruta ubwa mbere. Senga uti: “Data mpa gutegereza kugeza igihe uzakingurira izina ryawe rikaba ari ryo rihabwa icyubahiro.Amen!”


text:
Abantu benshi ntibazi impamvu bariho, n’ abayizi ntibayisobanukiwe, abayisobukiwe nabo bake muri bo nibo bayubahiriza. Abenshi bariho nta byiringiro, abandi bariho nk’ ibyihebe badafite icyerekezo. Bamwe bazi ko kuba bucya bukira, umuntu akabona ibyo agambirira bimwe biragenda neza, ibyo bihagije. Hariho n ababona ubuzima bwanze, bagatekereza ko ariryo herezo; Ariko hari uko dukwiye kubaho.
Ntekerezako ku muntu wizera Imana amaramaje iki ikibazo cyoroshye. Ariko nibaza niba ubuzima bwanjye bufite icyerekezo kuri iyi ngingo, cyangwa niba ndiho kugira ngo ngire ubuzima bwiza cyangwa bubi gusa.
Imana ntiyadushyiriyeho kwinezeza no kwiyemera. Imana yaturemye Ifite umugambi. Uwo mugambi ntawundi ni ukubeshwaho nayo no kwishimira imigisha iduha buri munsi. Tukazirikana urukundo n’ubugwaneza byayo. Ibi byose yabigaragarije i Karuvali, ubwo yitangiraga mwene muntu.
Umwami wacu ashaka ko dusobanukirwa iby’ urwo rukundo tukabeshwaho narwo. Tukabaho dufite ibyiringiro byo kuzabaho by ’iteka. Ibyo bikaba igitsika imitima yacu umunsi ku munsi. Ikibazo ni iki, Imana ishaka kuba hagati mu buzima bwacu, ariko se niko bimeze? Dushaka buri gihe kubaho uko dushaka kandi tukanezezwa no gukora ibitunezeza kuko aribyo dukeka ko twaboneramo amahoro. Ariko iyo tubaho ku bwacu gusa, tubona ko bitabasha kuduhesha amahoro ku iherezo. Mu by’ ukuri, ubuzima bwo kwigenga buganisha ku kubura byose. Bibiliya iratuburira; "Hariho inzira itunganiye umuntu, ariko iherezo ryayo ni inzira z’urupfu" - Imigani 14:12.
Ariko Imana idufitiye inzira itandukanye n’ iyo dutekereza. Iyo niyo nzira yonyine ibasha gutuma tugira amahoro, niyo yonyine yatuzanira ibyishimo, niyo yonyine ibasha kutugeza mu Ijuru. Iyo nzira ni iyihe? Ni inzira y’umusaraba. Ni Yesu. Ku musaraba Yesu yishyizeho ibyaha byacu byose no kwikunda. Arashaka ko tumuha umwanya akinjira mu buzima bwacu, byose akabisimbuza urukundo rwe.
Iyo twitegereje Umusaraba wa Kristo n’uburyo yababajwe, turushaho kubabazwa n’uko twamuhemukiye. Tureba inkoni yakubiswe, amacandwe yaciriwe, amaraso yamennye, umubabaro yagiriye ku musaraba byose ku bwacu, bigatuma twibonaho ububi bwacu nuko twamuhemukiye, uko yambitswe ubusa ku bwacu, bikadutera kwanga ibyaha byo mu mibereho yacu byose tukamwiyegurira nyuma yo kwimenyaho ibyaha byacu no kubyihana.
Yesu aravuga ati, "…jyeweho nazanywe no kugira ngo zibone ubugingo, ndetse ngo zibone bwinshi" -Yohana 10:10. Garukira Yesu uyu munsi kandi umusabe kuza mu bugingo bwawe. Musabe atangire ahindure ubuzima bwawe kandi azabikora, numwegurira ubuzima bwawe bwose, kandi ukemera kuyoborwa n’ Ijambo rye buri munsi, Ubuzima bwawe buzahinduka ukundi. Egurira Imana ubugingo bwawe uyu munsi. Garukira Yesu.


text:
Ibihugu byinshi ku isi byiyemeje gushyira imbaraga mu gukusanya Imisoro ndetse n’Amahoro mu rwego rwo kwihaza mu mbaraga zituruka mu bushobozi abaturage bifitemo.Ni muri urwo rwego Leta y’u Rwanda buri mwaka yiyemeza kugena amafaranga azaturuka mu misoro ndetse n’amahoro azayifasha mu gukora imirimo yayo ndetse no kugera ku iterambere ryihuse rishingiye kuri gahunda yo kwigira biturutse mu bushobozi abanyarwanda bifitemo.
Muri rusange ibikorwa byo gutegura imihigo yerekana uko amafaranga azinjira bishingiye ku bice bitandukanye aribyo ; gutegura umuhigo aho umuhigo uhera ku rwego rw’umudugudu ,Akagali, Umurenge n’Akarere gahuza byabindi byose byateguwe kugira ngo hagaragazwe urutonde rw’abasora n’ibisora kugira ngo byemezwe kandi hategurwe ibikorwa bigomba kugaragara muri gahunda y’iterambere ry’Akarere . Nyuma yo guhuza imibare hategurwa umuhigo ushingiye kubisora ndetse n’abasora mu Karere nyuma iyo mibare igashyirwa ahagaragara hashingiye ku misoro izava mu Mirenge. Mugushyira mu bikorwa uyu muhigo w’imisoro hashingirwa ku mibare w’ibisoreshwa biri mu Karere, buri Murenge wose utanga raporo igaragaza uko imihigo yashyizwe mu bikorwa ugaragaza amafaranga yinjiye ukwezi ku kwezi . Nkuko twabivuze haruguru nyuma yo kubona amafaranga azinjira hategurwa gahunda zibikorwa byihutirwa n’amafaranga azakoreshwa bigashyirwa mu bikorwa hashingiye ku mafaranga azinjira muri uwo mwaka. Ese amafaranga yagombaga kwinjira arangana buri mwaka?
Amafaranga agomba kwinjira ntabwo angana buri mwaka kuko umwaka wa 2013-2014 Akarere kagombaga kwinjiza Miliyali 1,300,000,000 Frw naho 2014-2015 Akarere kagombaga kwinjiza miliyali 1,400,000,000 Frw naho 2015-2016 Akarere kagombaga kwinjiza miliyali 1,548,000,000 Frw, anaho uyu mwaka hagomba kwinjira angina nayari yarateganijwe umwaka ushyize , impamvu yo kutazamura ikaba ari uko ayateganijwe umwaka ushyize atagezweho 1,548,238,660 Frw .
Izamuka ry’amafaranaga agomba kwinjira buri mwaka rishingiye ku ngamba nshya n’ibikorwa byihutirwa bigomba kwihutisha iterambere n’impiduka mu Karere. Intego y’ibanze mu kuzamura imisoro ishingiye cyane kugera ku bukungu burambye kuburyo bwihuse no gutuma habaho impinduka mu bukungu . Amafaranga yinjira akoreshwa ibikorwa bitandukanye harimo kwishyura imishahara y’abakozi, kugura ibikoresho binyuranye no mu bikorwa by’iterambere bigenewe abaturage.
- Kubaka ubushobozi bw’Akarere
- Gukurikirana ishyirwa mu bikorwa bya gahunda za Leta bishingiye ku misoro n’Amahoro by’Akarere.
- Gukora ibikorwa biteza imbere Akarere
- Gukora ibikorwa by’Akarere
- Kwishyura imishahara y’abakozi b’Akarere
- Kugura ibikoresho bikoreshwa mu Karere
- Gukora bimwe mu bikorwa by’iterambere ry’Akarere
Mu rwego rwo kongera ubushobozi bw’Uturere hari imisoro ndetse n’amahoro Leta yeguriye Uturere ariyo :
Ø Umusoro w’Ipatenti
Ø Umusoro ku nyungu z’ubukode
Ø Umusoro ku mutungo utimukanwa
Ø Amahoro


text:
Gushaka ubwami bw’Imana no gukiranuka kwayo (Igice cya 4- Gisoza) Safari Vincent
Igisubizo Yesu atanga kukwiganyira
Yesu yarangije inyigisho ye atwereka igisubizo kubwo kwiganyira agira ati : Ahubwo mubanze mushake ubwami bw’Imana no gukiranuka kwayo, ni bwo ibyo byose muzabyongerwa.
Igisubizo cya Yesu ni kimwe : ni ugucurukura ibyo twacukitse dushaka mbere ya byose ubwami bw’Imana no gukiranuka kwayo noneho ibyo byose abapagani bashaka Imana izi ko natwe dukwiriye ikabiduha nk’inyongera.
Yesu yakoresheje urugero rwiza kandi twese tuzi. Ntawujya kw’isoko ngo asabe inyongezo ataragura. Ariko iyo aguze ndetse byinshi inyongezo iza imukurikiye nkaho ari uburenganzira bwe. Ndetse uwagurishije abifata nk’ihame iyo yaguriwe byinshi.
Yesu rero atwemeza ko tubanje kwita kugushaka ubwami bw’Imana bukaba muri twe ntakabuza ibindi byose bizaza nkinyongera.
Priority cyangwa se ikibanza mbere y’ibindi byose ni ugushaka ubwami bw’Imana no gukiranuka kwayo.
Ubwami bw’Imana busobanura ubutware bw’Imana bunyuze muri Yesu Kristo, kwimika amategeko y’Imana mu mitima y’abantu agaragarira mu mibereho ya buri munsi, kwimika Imana ikaba ku ntebe y’ubutegetsi mu mibereho yacu.
Ubwami burangwa n’ibintu bitatu:
1. Igihugu : Imitima yacu nirwo rusengero rw’Imana ninacyo gihugu Imana ituramo.
2. Umwami :n’Imana n’umwana wayo Yesu Kristu
3. Intebe cyangwa Ingoma: ni ubutware bw’Imana, gutegeka kwayo, ibyo ishaka bigakorwa.
Muri make, Imana yifuza ko tuyakira mu buzima bwacu, igatura mu mitima yacu, ni ukuyemera ikaba Umwami wacu, igatura muri twe natwe tukaba ubwoko bwacu. Nibwo bwami bwayo muri twe.
“Gushaka gukiranuka kwayo” ni ukubaho mu buzima bwo gukiranuka Imana yifuza, ikatuyobora mu buzima bwacu bwa buri munsi, tukava ku ntebe yo kwiyobora no kuyoborwa n’iby’isi cyangwa ab’isi.
Nk’Umwami, Imana irashaka ko tubana nayo, tukayegera mu masengesho, tugashaka mu maso hayo, tukayikorera, tukaba abahereza bayo.
Yesu ntashaka ko tubaho mu maganya kandi ari Umwami wacu udukunda kandi utwitaho. Ubwe yaravuze ati: “Mwese abarushye n’abaremerewe, nimuze munsange ndabaruhura.Mwemere kuba abagaragu banjye munyigireho, kuko ndi umugwaneza kandi noroheje mu mutima, namwe muzabona uburuhukiro mu mitima yanyu,kuko kunkorera kutaruhije, n’umutwaro wanjye utaremereye.”
Nimuze tumusange aturuhure, tumukorere kuko umutwaro atwikoreza utaremereye na gato. Amen.
Isengesho ry’uyu munsi riragira riti: Mana data wa twese, nemeye ko uri Umwami wanjye kandi ko uzi ibyo nkennye byose kandi unyitaho kurusha inyoni n’uburabyo. Nemeye gushaka ubwami bwawe nkakwimika mu mutima wanjye nk’umwami wanjye kandi ndakwemereye uyobore ubuzima bwanjye. Nemeye kugukiranukira muri byose. Umbature mu byari bimbase byose mw’Izina rya Yesu. AMEN.
Niba wifuza gusengerwa cyangwa kugisha inama, waduhamagara kuri +250788422984. Dusengera ibyifuzo by’abantu k’ubuntu. Sangiza ubu butumwa inshuti zawe. Pastor [email protected]


text:
Gatsibo: Care International yabagize aba mbere mu kuboneza urubyaro
Minisiteri y’ubuzima irashimira uruhare rw ’umushinga Care International mu gufasha abatuye Akarere ka Gatsibo gushyira mu bikorwa gahunda yo kuboneza urubyaro, kuko byafashije abatuye aka karere kuba aba mbere mu gihugu muri iyi gahunda.
Ibi byagarutsweho n’Umunyamabanga Uhoraho muri Minisiteri y’Ubuzima ku ya 30 Mutarama 2013, hasozwa gahunda y’umushinga wo guhindura imyifatire hagamijwe kongera ikoreshwa ry’uburyo bwo kuboneza urubyaro yatangijwe na Care mu Karere ka Gatsibo guhera mu mwaka (...)
Minisiteri y’ubuzima irashimira uruhare rw ’umushinga Care International mu gufasha abatuye Akarere ka Gatsibo gushyira mu bikorwa gahunda yo kuboneza urubyaro, kuko byafashije abatuye aka karere kuba aba mbere mu gihugu muri iyi gahunda.
Ibi byagarutsweho n’Umunyamabanga Uhoraho muri Minisiteri y’Ubuzima ku ya 30 Mutarama 2013, hasozwa gahunda y’umushinga wo guhindura imyifatire hagamijwe kongera ikoreshwa ry’uburyo bwo kuboneza urubyaro yatangijwe na Care mu Karere ka Gatsibo guhera mu mwaka w’2009.
Habarurema Isaie, Umuyobozi w’Akarere ka Gatsibo wungirije ushinzwe ubukungu, ngo abona igikorwa bakorewe na Care ari icy’ingenzi kuko cyagabanyije ubwiyongere bukabije bw’abatuye bwari ku kigero cyo kwikuba kabiri mu myaka itandatu. Avuga ko mu mwaka wa 2008 abatuye Gatsibo bari ibihumbi 28, mu gihe muri 2012 bari bageze ku bihumbi 43.
Umuyobozi wa Care International mu Rwanda, Matt Bannerman yavuze ko umushinga ayobora wafashije abaturage kandi ko utazahwema kubashyigikira, bikaba ari muri urwo rwego bagiye gutangiza umushinga mushya muri ako karere witwa “ umugore arumvwa” wo gukomeza gukorana n’abatuye aka karere.
Bannerman avuga ko ahereye ku ku ijambo Perezida Kagame yavugiye mu Bwongereza muri Nyakanga 2012 ko buri wese yakagombye guhabwa amahirwe yo guhitamo igihe azabyarira nta muntu ubimuhase, yumva umushinga ayobora warashyize iri jambo mu bikorwa uhugura abagabo mu kumvikana n’abagore babo ku kuboneza urubyaro.
Umunyamabanga Uhoraho muri MINISANTE, Ndagijimana Uzziel yavuze ko ibikorwa by’ubuzima byakozwe na Care International byatumye abaturage ba Gatsibo bumva gahunda yo kuboneza urubyaro bakanayitabira kurenza abandi bose mu Rwanda; kuko ikigero cy’igihugu ari 49% ariko Gatsibo ikaba iri kuri 66%. Ni yo mpamvu ubufatanye bwaranze abakoze iki gikorwa ngo bwakagombye gukomeza.
Bimwe mu byakozwe na Care kuva muri 2009 itangiza ibi bikorwa harimo gusana amavuriro atatu yo muri aka karere no kuyashyiramo ibikoresho, guhindura imyumvire y’abayobozi b’amadini n’amatorero ku bijyanye no kuboneza urubyaro no guhugura abagore n’abagabo ku kuboneza urubyaro.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Bimwe mu biranga ba Médard
Médard ni umuntu uzi gukunda, iyo yagukunze arihambira, ntapfa kukureka kandi akora uko ashoboye akabigaragaza mu mpano aguha n’umwanya akugenera.
Ni umuntu utajya wijima mu maso, ahorana akanyamuneza, no mu bihe bigoye agumana inseko ye.
Agira umutima woroshye, ibyo bigatuma yitwararika ngo nawe adakomeretsa abandi, kandi bimutera guca ibintu ku ruhande ntavuge ukuri kose yirinda ko hari uwo yakomeretsa.
Médard azi kuvuga neza yoroheje bigatuma atagirana ibibazo n’abantu.
Akunda kubona abantu bari kumwe nawe bishimye, akabasetsa. Kubaho adafitanye ikibazo n’umuntu uwo ariwe wese biramunyura akumva yishimye.
Iyo bibaye ngombwa Médard agira ubukana kandi agafata imyanzuro ku buryo atazisubiraho.
Iyo agize umuryango awitaho akawumenyera ikintu cyose kuko abifata nk’inshingano ze.
Mu kazi Médard aritanga, agakorana umwete kuko aba yahisemo gukora ibintu abikunze aho gukora ibyo abonanye abandi cyangwa abihatiwe.


text:
ISOMO RYA 9
Incuti z’Imana ni izihe?
Yesu Kristo ni Umwana wa Yehova akaba n’incuti ye magara. Mbere y’uko Yesu aba umuntu hano ku isi, yabanje kuba mu ijuru ari ikiremwa gikomeye cy’umwuka (Yohana 17:5). Hanyuma, yaje ku isi kugira ngo yigishe abantu ukuri ku bihereranye n’Imana (Yohana 18:37). Nanone kandi, yatanze ubuzima bwe bwa kimuntu kugira ngo akize icyaha n’urupfu abantu bumvira (Abaroma 6:23). Ubu ngubu, Yesu ni Umwami w’Ubwami bw’Imana, ubutegetsi bwo mu ijuru buzazana Paradizo kuri iyi si.—Ibyahishuwe 19:16.
Abamarayika na bo ni incuti z’Imana. Abamarayika ntibatangiye kubaho ari abantu ku isi. Baremewe mu ijuru mbere y’uko Imana irema isi (Yobu 38:4-7). Abamarayika babarirwa muri za miriyoni (Daniyeli 7:10). Izo ncuti z’Imana zo mu ijuru, zifuza ko abantu bamenya ukuri ku bihereranye na Yehova.—Ibyahishuwe 14:6, 7.
Nanone, Imana ifite incuti ku isi; ibita abahamya bayo. Mu rukiko, umuhamya avuga ibyo azi ku bihereranye n’umuntu cyangwa ikintu runaka. Abahamya ba Yehova babwira abandi bantu ibyo bazi kuri Yehova n’imigambi ye (Yesaya 43:10). Kimwe n’abamarayika, Abahamya na bo bifuza kugufasha kumenya ukuri ku bihereranye na Yehova. Bifuza ko nawe waba incuti y’Imana.


text:
IMIBEREHO IKWIRIYE ABAKRISTO
“Yehova, ni wowe niringira”
Ni ngombwa kwiringira Yehova mu bihe byiza no mu bihe bibi (Zb 25:1, 2). Mu kinyejana cya munani Mbere ya Yesu, Abayahudi bahuye n’ikigeragezo cyari kugaragaza niba bariringiraga Imana koko. Ibyababayeho tubikuramo amasomo menshi (Rm 15:4). Nyuma yo kureba videwo ivuga ngo “Yehova, ni wowe niringira,” subiza ibibazo bikurikira:
Ni ikihe kibazo Hezekiya yahuye na cyo?
Hezekiya yakurikije ate ihame riri mu Migani 22:3, igihe yamenyaga ko Yerusalemu iri hafi kugotwa?
Kuki Hezekiya atigeze yemera kwishyira mu maboko y’Abashuri cyangwa ngo agirane amasezerano na Egiputa?
Ni uruhe rugero rwiza Hezekiya yasigiye Abakristo?
Ni ibihe bibazo duhura na byo bidusaba kugaragaza niba twiringira Yehova?


text:
Umweyo
yica imibu
irwanya imibu
Amatunda
1200 frw120
umwembe
ibinyomoro
Frw1400
imizabibu
igitoki
Inkeri
Gapeli
Recipe Idea
ipapayi
I would just like to say a few words about murukali platform. I have found it very easy to use, very well designed. They are also easy to adapt. I too said ’WOW’ when I saw prices of your (...)Read more
Murukali muraho! twishimiye ubu buryo bwo guhahira kuri internet bituma tubasha kubona ibyo dukeneye tutavuye murugo cyane ko n’abana baba badukeneye. Imana Ibahe umugisha tuzajya tubahahira (...)Read more
Twabashimiraga ko muduha amata meza atari pirate. ubu umwana wanjye akura neza ntakirwaragurika. tuzajya tubahahira n’ibindi.Read more
Amafi
Ubuto
Frw 9500
ibirayi
Frw380 frw500
Ibikoresho : Inyanya 4 Amagi 4 Imiteja garama 150 Boite ya (...)Read more
Ibyuya byo mu kwaha biri mu bibangamira abantu kuko hari abo (...)Read more
amavuta y’inka mu ndimi z’amahanga bayita beurre mu gifaransa (...)Read more


text:
Gukebesha umwana akiri muto bimurinda ipfunwe mu bandi (MINISANTE)
Kuva mu mwaka wa 2015 kugeza ubu ubushakashatsi bwa MINISANTE bwerekana ko 30% by’abagabo bo mu Rwanda bamaze kwisiramuza cg kwikebesha ni ukuvuga abarenga 1.5 milion muri miliyoni 5 mugihe umubare munini usigaye hari abagore bakibona ko ari ipfunwe kuribo.
Nk’uko tubikesha RBA mu byiza byo kwicyebesha harimo kuba birinda HIV/SIDA n’izindi ndwara zo mu mibonano mpuzabitsina ku kigero cya 60%, kwikebesha kandi bigabanya kwandura no kwanduza indwara zandurira mu mibonano mpuzabitsina ku mugabo n’umugore, kwanduzanya inkondo y’umura ku mugore, isuku y’igitsina cy’umugabo, Kuba byongera uburyohe bw’imibonano ku bagore no kuba atagira ipfunwe z’uko adasiramuye.
Mu rwego rwo kurushaho kwegereza no korohereza abifuza guhabwa service zo gusiramurwa, MINISANTE ubu yashyizeho gahunda yo gufasha ababyeyi bifuza iyi service ku bana babo bakivuka mu mavuriro 8 mu gihugu hose aho umwana ukivuka ashobora guhita akebwa ku buntu, MINISANTE kandi ikaba inafite gahunda yo kongera umubare w’aya mavuriro. MINISANTE kandi ikomeza yemeza ko hari imyaka itari myiza yo gucyebesha umwana ngo nk’iyo umwana afite hagati y’umwaka umwe n’imyaka 5 atangiye gukubagana no gukambakamba si byiza kumusiramuza kuko ashobora guhura n’izindi ngorane. Aho yemeza ko umwana ukivuka atababara nk’utangiye gukambakamba.
Mu byiza byo gucyebesha umwana ukivuka harimo ko byihuta, umwana ahita akira vuba, aba ataramenya ububabare, ntibisaba kumudoda no kumwomora nk’abakuru, kandi umubiri uhita usubirana. MINISANTE ikomeza ivuga ko umwana umaze ibyumweru bitandatu ashobora gukebwa, umwana w’imyaka 13 gusubiza hejuru ashobora gukoresha impeta, naho umuntu mukuru imyaka 18 gusubiza hejuru nawe ashobora gukebwa akoresheje uburyo ubwaribwo bwose bukoreshwa.
MINISANTE nanone kandi ikomeza yemeza ko mu bigo bimwe na bimweby’amashuri hakigaragara abana basa nk’abashyirwa mu kato na bagenzi babo kubera badasiramuye ugasanga bashyira amakosa ku babyeyi bityo igashishikariza ababyeyi gukebesha abana hakiri kare. Aho yatanze urugero igira iti: “Ibyiza ni ukubikorera umwana akiri muto, iyo umwana ari mu ishuri cyane nk’abiga baba mu bigo babana n’abandi iyo adasiramuye aba ari ipfunwe. Hari ubwo atakogera mu ibasi y’undi mwana kubera ko udasiramuye, aba abona ari umwanda ukabije.”


text:
Itorero ry’Abadivantisiti b’Umunsi wa karindwi bitandukanyije n’ubukwe bwa Umutare Gaby n’Umugore we Joyce Nzere, nyuma y’aho basezeranyirijwe muri Hotel bikozwe na Pasiteri Dr. Rusine Joshua wahoze muri iryo torero akaza kurivamo.
Kuwa 16 Nyakanga 2017, ni bwo Nikuze Gabriel uzwi nka ‘Umutare Gaby’ yasezeranye kubana akaramata na Joyce Nzere, imihango yo guhamya isezerano imbere y’abakirisito ibera i Kibagabaga ahitwa Black & White Kiberinka Hotel.
Iyo mihango yayobowe na Pasiteri Dr. Rusine Joshua wahoze mu Itorero ry’Abadiventisiti akaza kurivamo ku mpamvu zitandukanye, agahita yibera umushumba wigenga.
Nyuma y’ibyumweru bibiri ubwo bukwe bubaye, Itorero ry’Abadivantisiti b’umunsi wa karindwi ryahise ryandikira IGIHE itangazo ryashyizweho umukono n’Umuyobozi ushinzwe Itumanaho muri iryo torero mu Rwanda, Onesphore Yadusoneye, rivuga ko ubukwe bwa Umutare Gaby na Joyce Nzere ’uwabusezeranyije yabikoze ku giti cye’ bikaba bitagomba kwitirirwa iryo torero.
Muri iryo tangazo, Yadusoneye yagize ati “Ubwo bukwe uwabusezeranyije yabikoze ku giti cye bityo ntibigomba kwitirirwa Itorero ry’Abadiventisiti b’umunsi wa 7 mu Rwanda.”
Ubwo bukwe bwamaganywe bitewe n’uko ngo bwabaye hadakurikijwe amahame y’Itorero ry’Abadivantisiti b’umunsi wa karindi, avuga ko ‘bibera mu rusengero rwerejwe uwo muhango, kandi mbere y’uko buba bukarangwa inshuro eshanu imbere y’abizera b’iryo Torero ndetse bugasezeranywa n’umupasiteri ubifitiye ububasha.’
Pasiteri Dr. Rusine Joshua we avuga ko ari umushumba ‘utagendera ku mahame y’idini ahubwo uyoborwa na Bibiliya’, aha akaba ari ho akura ububasha bwo gusezeranya abageni kabone n’iyo idini cyangwa itorero runaka ryaba ryanze kubafasha guhamya isezerano.
Pasiteri Dr.Rusine ni na we wasezeranyije Butera Knowless na Ishimwe Clement mu bukwe na bwo butavuzweho rumwe, dore ko nab o Itorero ry’Abadivantisiti b’umunsi wa karindwi ryari ryanze kubasezeranya.
Twagerageje kuvugana na Umutare Gaby ngo agire icyo avuga ku kuba Itorero ry’Abadivantisiti avuga ko abarizwamo ryitandukanyije n’ubukwe bwe n’umugore we, ariko ntibyadukundira kuko umurongo wa telefoni ye igendanwa wari ufunze.
Ibitekerezo
ark ninde uzi bbry cyane ngo ambwire adamu na eva niba barasezeranye? muruhe rusengero ? Kanda hano umusubize
Ndasubiza uwitwa TUYIRATE HONORE.Menya ko AMATURO Atari icyaha.Kuko aba agomba gukora imirimo y'idini.Urugero:kugura umuriro,amazi,isabune,intebe z'idini,etc... Naho ICYACUMI Pastors barya kandi bakuramo UMUSHAHARA wa buri kwezi,cyali kigenewe gusa ubwoko bwo muli ISRAEL bwitwaga ABALEWI kuko imana itabahaga amasambu,kandi bagakora gusa imirimo yo mu Rusengero rwa Yerusalemu (Jerusalem Temple).Niyo mpamvu imana yasabye Abayisirayeri guha ABALEWI Icyacumi (Kubara 18:21,24).Ariko aho YESU aziye ku isi,yasabye ABAKRISTU NYAKURI "gukora umurimo w'imana ku buntu" (Matayo 10:8).Ndetse na PAWULO aduha urugero (Ibyakozwe 20:33). Iyo wahaga amafranga Abigishwa ba YESU,barakubwiraga ngo "gapfane n'ayo mafranga" (Ibyakozwe 8:18-20).Tujye dusoma Bible yose,aho gufata ahantu haduhahira gusa.Uzabaze Pastor wawe,uti kuki utigisha ko YESU yadusabye gukora umurimo w'imana ku buntu?Ubu se ko imana yategetse ABISIRAYERI bose GUKEBWA,ntabwo uzi ko iryo tegeko ritareba Abakristu?Hakebwa ushatse gusa,kuko isezerano rishya rivuga ko gukebwa kwacu ari ku mutima.Mujye mwitondera Pastors banyu kuko bahahisha Bible.Mutabahaye amafranga yanyu ntimwakongera kubabona.Jyewe ubandikira,njya mu mihanda nkabwiriza ku buntu nkuko YESU yasize adusabye.Kandi nkakora indi mirimo nkitunga.Nta na rimwe uzabona PASTOR ajya mu nzira ngo abwirize nkuko YESU yabigenzaga. Kanda hano umusubize
Abantu benshi babayeho mubuzima bw'ikinyoma cyane, turabona abashumba bashumbye amadini bakora amakosa akabije, abo bashumbye bo nibindi bindi, nyamara ubuzima abantu babayemo bw'ikinyoma buzagira iherezo nyiri ntama ubwe naza(KRISTO YESU) gusezerana Imbere y'Imana nibyiza, kuko isezerano ryose rigomba gukomezwa na nyagasani, ndagira mbabwire ko isezerano ryiza ari irikozwe muburyo bwa gi kristo gusa, bamwe bubakira ku mitungo nyamara bakarushaho kuryana, ngizo za divorce, amakimbirane adashira nibindi byinshi bitandukanye, nabonye hari uwavuze ku bijyanye n'inyungu z'amadini, bene data bibiliya ndayikunda irayobora kdi neza, ibijyanye n'ituro ntakosa na rito ririmo rwose,gutanga icyacumi birakwiye kuko umuntu wese uzi ijambo ry'Imana aziko bizana umugisha, sinemeranya nuwanditse ko icyacumi ari icya pastor rwose, kuko n'itegeko ry'Imana. iby'abatambyi bakora amakosa bagakora ibitanjyanye nkuko ijambo ry'Imana ribivuga mubireke uwabahamagaye niwe uzi icyo azakora, Malaki2:1-17 “Nuko rero mwa batambyi mwe, iri tegeko ni mwe nditegetse. 2. Nimwanga kumva mukanga kuryitaho, ntimuheshe izina ryanjye icyubahiro nzabavuma wa muvumo ndetse n’imigisha yanyu nzayivuma, na ko maze kuyivuma kuko mutitaye ku itegeko ryanjye. Ni ko Uwiteka Nyiringabo avuga. 3. Dore nzahana imbuto zanyu ari mwe mubinteye, kandi nzabasīga amayezi ku maso, n’ay’ibitambo byanyu muzayoranwa na yo. 4. Ubwo ni bwo muzamenya ko ari jye wategetse iri tegeko nkariboherereza, kugira ngo isezerano nasezeranye na Lewi ridakuka. Ni ko Uwiteka Nyiringabo avuga. 5. “Isezerano nasezeranye na we ryari ubugingo n’amahoro, nabimuhereye kugira ngo anyubahe, maze aranyubaha ahindishwa umushyitsi n’izina ryanjye. Sangira bibliya kuri FacebookSangira bibiliya kuri TwitterIgisha ijambo ry'Imana kuri GoogleSoma bible yera mu kirundi kuri linkedin 6. Itegeko ry’ukuri ryabaga mu kanwa ke, kandi mu minwa ye nta gukiranirwa kwahumvikanaga. Yagendanaga nanjye mu mahoro no mu byo gukiranuka, yahinduraga benshi bakareka ibyaha. inshingano yabatambyi nukuyobora abantu munzira nziza yo kwihana ibyaha abiyobagiza bazahanwa nuwiteka ariko hahirwa uwihangana akageza ku mperuka Ibyaha by’abantu b’Imana n’ibyaha byo mu ngo 10. “Mbese twese ntidusangiye data? Imana yaturemye si imwe? Ni iki gituma umuntu wese ariganya mwene se, tukica isezerano rya ba sogokuruza? 11. Yuda yarariganije, kandi bakoze ibizira muri Isirayeli n’i Yerusalemu. Yuda yacumuye ku buturo bwera Uwiteka akunda, kuko yarongoye umukobwa w’imana y’inyamahanga. 12. Ukora bene ibyo, ari uhamagara cyangwa uwitaba, Uwiteka azamuca mu mahema ya Yakobo, amucane n’utura Uwiteka Nyiringabo amaturo. 13. “Kandi hariho n’ibindi mukora: mutwikira igicaniro cy’Uwiteka amarira no kuboroga, mugasuhuza imitima, bigatuma atita ku maturo mutura, ntayakire ngo anezerwe. 14. Nyamara mukabaza muti ‘Impamvu ni iki?’ Impamvu ni uko Uwiteka yabaye umugabo wo guhamya ibyawe, n’iby’umugore wo mu busore bwawe wariganije nubwo yari mugenzi wawe, akaba n’umugore mwasezeranye isezerano. 15. Mbese ntiyaremye umwe, naho yari afite umwuka usagutse? Icyatumye arema umwe ni iki? Ni uko yashakaga urubyaro rwubaha Imana. Nuko rero murinde imitima yanyu hatagira uriganya umugore wo mu busore bwe. 16. Kuko nanga gusenda, ni ko Uwiteka Imana ya Isirayeli ivuga, nanga n’umuntu utwikiriza urugomo umwambaro we. Ni ko Uwiteka Nyiringabo avuga. Nuko rero murinde imitima yanyu mwe kuriganya. 17. “Mwaruhije Uwiteka n’amagambo yanyu, nyamara murabaza muti ‘Twamuruhije dute?’ Kuko muvuga yuko umuntu wese ukora ibyaha ari mwiza imbere y’Uwiteka, kandi muti ‘Arabanezererwa’, cyangwa muti ‘Imana ica imanza iri he?’ rero bakundwa nimureke Uwiteka aba ariwe utuyobora mubyo dukora byose naho kwiyobora sibyiza nahato kdi twige ijamo ry'Imana kuko ukuri niko tuzatubatura. Amaraso ya Kristo Yesu atwikire benshi kubwo kumwizera maze Imana ikomeze guhabwa icyubahiro muri byose amen Kanda hano umusubize
Abantu benshi babayeho mubuzima bw'ikinyoma cyane, turabona abashumba bashumbye amadini bakora amakosa akabije, abo bashumbye bo nibindi bindi, nyamara ubuzima abantu babayemo bw'ikinyoma buzagira iherezo nyiri ntama ubwe naza(KRISTO YESU) gusezerana Imbere y'Imana nibyiza, kuko isezerano ryose rigomba gukomezwa na nyagasani, ndagira mbabwire ko isezerano ryiza ari irikozwe muburyo bwa gi kristo gusa, bamwe bubakira ku mitungo nyamara bakarushaho kuryana, ngizo za divorce, amakimbirane adashira nibindi byinshi bitandukanye, nabonye hari uwavuze ku bijyanye n'inyungu z'amadini, bene data bibiliya ndayikunda irayobora kdi neza, ibijyanye n'ituro ntakosa na rito ririmo rwose,gutanga icyacumi birakwiye kuko umuntu wese uzi ijambo ry'Imana aziko bizana umugisha, sinemeranya nuwanditse ko icyacumi ari icya pastor rwose, kuko n'itegeko ry'Imana. iby'abatambyi bakora amakosa bagakora ibitanjyanye nkuko ijambo ry'Imana ribivuga mubireke uwabahamagaye niwe uzi icyo azakora, Malaki2:1-17 “Nuko rero mwa batambyi mwe, iri tegeko ni mwe nditegetse. 2. Nimwanga kumva mukanga kuryitaho, ntimuheshe izina ryanjye icyubahiro nzabavuma wa muvumo ndetse n’imigisha yanyu nzayivuma, na ko maze kuyivuma kuko mutitaye ku itegeko ryanjye. Ni ko Uwiteka Nyiringabo avuga. 3. Dore nzahana imbuto zanyu ari mwe mubinteye, kandi nzabasīga amayezi ku maso, n’ay’ibitambo byanyu muzayoranwa na yo. 4. Ubwo ni bwo muzamenya ko ari jye wategetse iri tegeko nkariboherereza, kugira ngo isezerano nasezeranye na Lewi ridakuka. Ni ko Uwiteka Nyiringabo avuga. 5. “Isezerano nasezeranye na we ryari ubugingo n’amahoro, nabimuhereye kugira ngo anyubahe, maze aranyubaha ahindishwa umushyitsi n’izina ryanjye. Sangira bibliya kuri FacebookSangira bibiliya kuri TwitterIgisha ijambo ry'Imana kuri GoogleSoma bible yera mu kirundi kuri linkedin 6. Itegeko ry’ukuri ryabaga mu kanwa ke, kandi mu minwa ye nta gukiranirwa kwahumvikanaga. Yagendanaga nanjye mu mahoro no mu byo gukiranuka, yahinduraga benshi bakareka ibyaha. inshingano yabatambyi nukuyobora abantu munzira nziza yo kwihana ibyaha abiyobagiza bazahanwa nuwiteka ariko hahirwa uwihangana akageza ku mperuka Ibyaha by’abantu b’Imana n’ibyaha byo mu ngo 10. “Mbese twese ntidusangiye data? Imana yaturemye si imwe? Ni iki gituma umuntu wese ariganya mwene se, tukica isezerano rya ba sogokuruza? 11. Yuda yarariganije, kandi bakoze ibizira muri Isirayeli n’i Yerusalemu. Yuda yacumuye ku buturo bwera Uwiteka akunda, kuko yarongoye umukobwa w’imana y’inyamahanga. 12. Ukora bene ibyo, ari uhamagara cyangwa uwitaba, Uwiteka azamuca mu mahema ya Yakobo, amucane n’utura Uwiteka Nyiringabo amaturo. 13. “Kandi hariho n’ibindi mukora: mutwikira igicaniro cy’Uwiteka amarira no kuboroga, mugasuhuza imitima, bigatuma atita ku maturo mutura, ntayakire ngo anezerwe. 14. Nyamara mukabaza muti ‘Impamvu ni iki?’ Impamvu ni uko Uwiteka yabaye umugabo wo guhamya ibyawe, n’iby’umugore wo mu busore bwawe wariganije nubwo yari mugenzi wawe, akaba n’umugore mwasezeranye isezerano. 15. Mbese ntiyaremye umwe, naho yari afite umwuka usagutse? Icyatumye arema umwe ni iki? Ni uko yashakaga urubyaro rwubaha Imana. Nuko rero murinde imitima yanyu hatagira uriganya umugore wo mu busore bwe. 16. Kuko nanga gusenda, ni ko Uwiteka Imana ya Isirayeli ivuga, nanga n’umuntu utwikiriza urugomo umwambaro we. Ni ko Uwiteka Nyiringabo avuga. Nuko rero murinde imitima yanyu mwe kuriganya. 17. “Mwaruhije Uwiteka n’amagambo yanyu, nyamara murabaza muti ‘Twamuruhije dute?’ Kuko muvuga yuko umuntu wese ukora ibyaha ari mwiza imbere y’Uwiteka, kandi muti ‘Arabanezererwa’, cyangwa muti ‘Imana ica imanza iri he?’ rero bakundwa nimureke Uwiteka aba ariwe utuyobora mubyo dukora byose naho kwiyobora sibyiza nahato kdi twige ijamo ry'Imana kuko ukuri niko tuzatubatura. Amaraso ya Kristo Yesu atwikire benshi kubwo kumwizera maze Imana ikomeze guhabwa icyubahiro muri byose amen Kanda hano umusubize
Ndabanza nkosore.Biriya bavuga ngo ni "gusezerana imbere y'imana",ntabwo ari byo.Imana ntabwo iba mu nsengero z'abanyamadini.Ziriya nsengero,usanga ahanini ziba zigamije ifaranga,cyane cyane icyacumi gihemba Pastors buri kwezi,nyamara YESU yaradusabye gukora umurimo w'imana ku buntu (Matayo 10:8).Ndetse na PAWULO adusaba gukorera imana tudasaba amafranga nkuko nawe yabigenzaga (Ibyakozwe 20:33).Ikindi kandi,ku gihe cya YESU n'abigishwa be,ntabwo bajyaga gusezerana n'aba Fiyanse babo mu nsengero.Ahubwo bajyaga kwiyandikisha mu butegetsi (byitwa gutera igikumwe muli iki gihe). Tujye tumenya ko ntabwo ari imana ishyiraho ba Pastors. Nibo bishyiraho,bakiyita "abakozi b'imana".Kubera ko bakora ibyo imana itubuza,cyane cyane gukunda ibyisi (1 Yohana 2:15-17),Bible ibita "abakozi b'inda zabo" (Romans 16:18).Ntibatinya no gusezeranya abakobwa batwite kubera gushaka ifaranga.Nyamara imana itegeka ko umukobwa urongowe atwite bamwica.Byisomere muli Gutegeka 22:20,24.Amadini,uretse Abahamya ba Yehova,ntatinya guca amafranga yo gusengera umuntu wapfuye,uwarongoye,etc...Kimwe no kurihisha abayoboke babo bagiye kwihagarika muli Toilets z'insengero !!!Tujye tureka gukinisha imana.Aba basezerana muli iki gihe,abenshi baba batwite cyangwa basanzwe baryamana uko bishakiye.Mwibuke ko imana yabujije YOZEFU kuryamana na MALIYA mbere yuko babana (Matayo 1:25).Nubwo abantu bakinisha AGATIMBA (veil),burya bisobanura ko umukobwa aba ari Virgin (vierge).None babihinduye umwenda wo kurimba!!! Iyi mihango y'abantu,ntitukavuge ngo ni "gusezerana imbere y'imana".They are human ceremonies,not godly ones. Kanda hano umusubize
Hari ibyo uvuze nkunze ariko hari nibyo wangije rwose, kuk Umwami Mnana yategetse ko habaho icyacumi n'amaturo? ikindi Yesu ubwe yigeze areba abatura amaturo arangije abona umupfakazi watuye ama sente abiri yari yifitiye yonyine, arangije Yesu abwira abantu ati uyu mupfakazi niwe utuye menshi kurusha abandi, arababwira ngo bamwe batura ibisagutse ariko we yatanze ibyo yarafite abitegerejeho amakiriro. none wowe ngo icyacumi namaturo nibyabapastor?, ncuti Bibiliya ninyanja ujye uyisoma neza kdi ukorere Imana neza kuko ijambo ryarambwiye ngo ntukagire icyo wongera cgwa ngo ukigabanye mubyanditswe byera, gusa kuri bimwe ndakumva rwose bamwe babikorera ubusa kuko baba baramaze kwishyingira mubundi buryo bitewe nibyaha by'ubusambanyi bakora mbere yo gusezerana Kanda hano umusubize
Itandukaniro Hagati Y'Imana N'imana Niba Bibilia Ibitandukanya Ntamvu Yo Kubiva Kanda hano umusubize
Itandukaniro Hagati Y'Imana N'imana Niba Bibilia Ibitandukanya Ntampamvu Yo Kubivanga Kanda hano umusubize
Ariko Pastor Rusine mumushakaho iki ko Imana ariyo izi abayo, Uyu mugabo yakundaga Imana kandi nizeye ndashidikanya ko akiyikunda. Imana rero n'iy'abantu ntabwo ari iya Abadive cg se Pastor Byiringiro Hesron wagize amatiku kuri uwo mugabo mwiza w'imfura. Imana gusa niyo mucamanza w'ukuri. Uwo mwana we rero uri kwandika ku muntu atazi ndabona arimo ahomvomva. Imana yo izi abayo Kanda hano umusubize
Uwo mupasiteri nta kosa yakoze n"Imana ntimubaraho icyaha , abanyamadini n'amatiku atagira agaciro gusa. Umutare na Madamu we bakoze neza gusezerana imbere y"Imana n'abantu si ngombwa ko abafite impamyabushobozi bahawe n'abantu babe aribo bashyingira, uwuzuye umwuka wera wese niwe utanga imigisha ya nyayo. Kanda hano umusubize
hhhhhhhhhhhhhhhhhhhhhhhhh! none se imigisha itangwa n'abantu? biratangaje cyane Kanda hano umusubize
Gaby uri umuntu w'umugabo uwo muPasteur atange number afashe benshi. Kanda hano umusubize
Mu rwanda mbona kugira ngo abo bita aba star cg abashatse abastar babane matateranye amada bigoranye cyane.Gusa numva Atari byo gufata avance kdi ku mana bifatwa nk,ubusambanya bityo bikaba ari icyaha.murakoze Kanda hano umusubize
Ubwirwa nikiko bateranyamada wowe? Kanda hano umusubize
Niba barateranye amada, niba utari umunyamatiku n'imburamukoro vuga wowe icyo washakaga ko baterana! Wagiye ukora ibiri mu nyungu zawe ntiwinjire mu buzima bw'abandi nk'imungu! Kanda hano umusubize
ahaaa! biratangajepe! noneho basigaye basezeranirizamuri hotel ntibikwiriye mwakubatse isenjyero Yezu yavuzeko inzuy,Imana ntakindi gikorerwamo uretse kuyisenjyeramo. Kanda hano umusubize
Gusa Nanjye Biranangaje Cyane Mwagiye Mwumvira Ibyo Imana Yavuze Kanda hano umusubize
Private Sector nicyo imaze, igihe umuntu atakiri mubintu by'abandi akikorera mumureke, kuko ntatangazo yasohoye rivugako byakozwe n'abadive. None murabonako Boyfriend na Girlfriend nibaterana inda bagashaka kubana bizajya biba ntasengesho se? Ahubwo aba pastor bari private biyandikishe muri RDB kuko kubona umukobwa ukora ubukwe adatwite biragorana n'abandi nuko biba bitaragaragara neza, barahari yego bagenda badatwite ariko nibo bakeya. Ibyo mushaka rero niba abantu batakibishoboye by'amasugi n'ibindi bo batemera ko ari ibyaha mureke nyine habeho ababishyigikiye baziko bitagishoboka bikorere kugiti cyabo. Kanda hano umusubize
iyi minsi y,Imperuka nakataraza izakazana mukabone Kanda hano umusubize


text:
Nyanza: Imiryango 102 yasezeranye mu buryo bwemewe n’amategeko mu murenge wa Nyagisozi
Tariki 26 Mutarama 2012 mu murenge wa Nyagisozi mu karere ka Nyanza habereye umuhango wo gusezeranya imiryango 102 yabanaga mu buryo butemewe n’amategeko.
Uwo muhango wayobowe n’umunyamabanga Nshingwabikorwa w’umurenge wa Nyagisozi Mutabaruka Paulin. Mbere yo kubasezeranya yabanje kubasobanurira akamaro ko gusezerana mu buryo bwemewe n’amategeko n’icyo amategeko y’ u Rwanda abivugaho muri rusange.
Yabivuze muri aya magambo: “ ingingo ya 26 y’itegeko nshinga ivuga ko ugushyingirwa k’umugabo umwe n’umugore umwe gukorewe imbere y’ubutegetsi bwa leta ni ko kwemeweâ€.
Abo bashyingiranwe yabibukije ko bafite uburenganzira n’inshingano bingana mu gihe cyo gushyingiranwa, igihe babana n’igihe cyo gutandukana.
Ku birebana n’uburyo bwo gucunga umutungo w’abashakanye yavuze ko bugabanyije mu buryo butatu aribwo: Ivangamutungo rusange, ivangamutungo w’umuhahano n’ivanguramutungo risesuye. Bose uko ari 102 bahitiyemo ivangamutungo rusange.
Mutabaruka Paulin, umunyamabanga Nshingwabikorwa w’umurenge wa
Nyagisozi yishimiye ko iyo miryango yose yasezeranye ikaba igiye kurushaho kubana mu mahoro bikagabanya amakimbirane yo mu miryango.
Gasimba Sylvain, umwe mu miryango yasezeranye yatangaje ko yishimiye kuba we n’uwo bashakanye nyuma y’imyaka myinshi babana mu buryo butemewe n’amategeko ubu bagiye kugira uburenganzira bungana ku mutungo nk’uko ubuyobozi bw’umurenge wa Nyagisozi bwabibasobanuriye.
Â


text:
Minisitiri w’Ubutegetsi bw’Igihugu, Francis Kaboneka yashimiye cyane Ntamfurayishyari Silas wahoze ari umusirikare wa FAR warokoye Abatutsi barenga 18 abahungishirije i Burundi.
Ibi Kaboneka yabitangarije ku Rwibutso rwa Ntarama ruherereye mu Karere ka Bugesera, ahashyinguwe abasaga 5000 bishwe urw’agashinyaguro.
Abatutsi biciwe aho i Ntarama, harimo n’abari baravanwe mu Ruhengeri ngo bazicwe n’isazi ya Tsétsé.
Jenoside yakorewe i Ntarama yakoranywe ubukana bukomeye kuko Abatutsi biciwe muri Santarali Gatulika yaho ari na yo yahinduwemo urwibutso, ndetse abana bakicwa bakubiswe ku nk’uto z’akumba kigiragamo abazahabwa amasakaramentu
Ntamfurayishyari wahoze mu gisirikare cya Ex FAR, mbere gato no mu gihe Jenoside yakorewe Abatutsi yabaga mu kigo cya gisirikare cya Gako giherereye muri Karere ka Bugesera.
N’ubwo muri icyo kigo higishwaga amacakubiri, kuri uyu mugabo we si ko yakiranye na yombi izo nyigisho mbi, ahubwo ngo yahisemo gukurikiza uburere bwiza iwabo bamutoje bituma atabara abari mu kaga.
Ubwo habaga ijoro ryo kwibuka ryabereye kuri Stade Amahoro kuri uyu wa 7 Mata 2017, Ntamfurayishyari yahatangiye ubuhamya bwerekana inzira yanyuzemo ahungishiriza Abatutsi mu gihugu cy’u Burundi.
Ubuhamya bw’umusirikare wa Ex-FAR wahungishirije i Burundi Abatutsi barenga 18
Kuri iyi nshuro, Ntamfurayishyari yongeye atangira ubuhamye ku Rwibutso rwa Ntarama, aho abasirikare babaga i Gako bishe Abatutsi bari bahahungiye.
Byaje kumenyekana ko uyu musirikare yajyanaga Abatutsi i Burundi bituma ahigwa bukware na bagenzi be babanaga mu kigo cya Gako, afata umwanzuro wo guhungira i Burundi, aho yavuye igihe Inkotanyi zari zimaze gufata u Bugesera ndetse afatanya na zo urugamba rwo kubohora igihugu.
Minisitiri Kaboneka avuga ko iyo haba abantu benshi nka we hari kurokoka Abatutsi benshi. anavuga ko hari umukecuru umwe uri mu bo Ntamfurayishyari Silas yarokoye ukiri muzima ndetse ubuhamya bwe babumenye Silas ataragira icyo anabitangazaho.
Yagize ati “Hari ubwo utekereza ukavuga ngo iyo haza kubaho nka ba Silas icumi nibura mu kigo cya Gako muri icyo gihe, yabaye intwari we arahagarara agendeye ku mutima nama we arabikora…”
Yunzemo ati “Abatarashoboye gukora ibyo yakoze cyangwa bijanditse mu bwicanyi bamwe babonye ingororano yabyo, abenshi barapfuye, abatarapfuye bashobora kuba bari mu magereza cyangwa bangara hirya no hino kubera ikibi bakoze. Ariko we aratuje ari mu gihugu cye n’ibyari byaramunaniye arabikora uyu munsi…”
Uyu muyobozi anavuga ko ubutwari Ntamfurayishyari yakoze bukomeye mu gihe inyigisho abasirikare bigishwaga zari ukwica gusa.
Akarere ka Bugesera gafite amateka akomeye kuko ariko gafite inzibutso 2 ziri ku rwego rw’Igihugu. Urwa Nyamata ndetse n’urwa Ntarama, nk’uko Kaboneka yakomeje abivuga.
Mu rwego rwo kwirinda ingengabitekerezo ya Jenoside, Minsitiri Kaboneka yasabye ababyeyi kwigisha abana babo kugira ubupfura.
Yongeye kwibutsa abacitse ku icumu ko babuze ababo ariko bafite u Rwanda nk’umubyeyi ukomeye, anabashimira intambwe bamaze gutera baharanira kwibeshaho.
Amwe mu mateka ya Ntarama
Mu myaka itandukanye muri aka gace abatutsi barishwe cyane cyane mu gihe cy’ibitero byitwaga iby’inyenzi aho abicwaga babwirwaga ko benewabo bateye u Rwanda.
Mu mwaka wa 1992 habaye igerageza rya Jenoside hishwa Abatutsi benshi.
Jenoside yakorewe Abatutsi itangira, benshi bahungiye muri Kiriziya ya Santarali ya Ntarama aho ngo bari bizeye ko bazahakirira kuko bumvaga ko ari ahantu hatagatifu.
Tariki 7 Mata 1994, ngo abatutsi b’i Ntarama bagerageje kwirwanaho, bakorasha amabuye, imiheto, imyambi, amacumu kugira ngo babashe gukumira ibitero by’interahamwe.
Abagore, abana, abasaza n’abakecuru bafite imbaraga nke bahungiye muri Santarali ya Ntarama, aho ngo abantu bahabaye benshi, buzura kiriziya no hanze yayo.
Ku musozi witwa Cyugaro ni ho abakumiraga ibitero bari bari, aho bageragezaga gukumira interahamwe zashakaga kubica.
Gusa ngo byabaye iby’ ubusa kuko, ku wa 15 Mata 1994, haje interahamwe nyinshi n’abasirikare bavuye i Kigali n’ i Gako, bica abatutsi benshi bari bahungiye mu kiriziya no mu nkengero zayo.
Kuri iyi Santarali hari igikoni cyatwikiwemo abatutsi, aho interahamwe zifashishije imifariso bari bahunganye zikamenaho peteroli zikabatwika bumva, nyuma zibasenyeraho urukuta rw’igikoni.
Abari mu kiriziya ngo bagerazageza gufunga imiryango n’amadirishya ngo birengere ariko biba iby’ubusa kuko interahamwe n’abasirikare basenye inkuta bakazajya bacishamo za grenade bakica abarimo imbere.
Abashoboye kurokoka ibyo bitero bahungiye mu rufunzo bitaga muri CND (Ni izina ryahimbwe n’interahamwe biturutse ku basirikare ba FPR inkotanyi 600 bari barashyizwe muri CND aho bari baraje kurinda abadiplomate ba FPR, mu gihe cy’Amasezerano ya Arusha.)
Urwibutso rwa Ntarama ni rumwe mu nzibutso 6, hari kwigwa uburyo zajya mu murage w’isi wa UNESCO, aho bitanyijwe ko umwaka utaha zishobora kuba zinjiyemo.


text:
Umutima wanjye urasingiza Nyagasani,
kandi uhimbajwe n’Imana Umukiza wanjye.
Kuko yibutse umuja we utavugwaga;
rwose kuva ubu amasekuruza yose azanyita umuhire.
Ushoborabyose yankoreye ibitangaza, Izina rye ni ritagatifu.
Impuhwe ze zisesekarizwa abamutinya bo mu bihe byose.
Yagaragaje ububasha bw’amaboko ye, atatanya abantu birata.
Yahanantuye abakomeye abakura ku ntebe zabo, maze akuza ab’intamenyekana.
Abashonje yabagwirije ibintu, abakungu abasezerera amara masa.
Yagobotse Israheli umugaragu we, bityo yibuka impuhwe ze;
nk’uko yari yarabibwiye abakurambere bacu,
abigirira Abrahamu n’urubyaro rwe iteka.
(Lk 1,47-55)


text:
Ubutinganyi nubwo bukubiye mu ijambo rimwe ariko rihuriyemo amagambo ane :Lesibians, gays, bisexuals ,transgenders(LGBT); Lesibians: ni abakobwa cyangwa abagore baryamana n’abandi bakobwa cyangwa abagore, akaba ari bo bifuza gusa mu mibonano mpuzabitsina badashobora gutekereza igitsina gabo.
Gays (homosexuality): ni abagabo baryamana n’abandi bagabo, akaba ari bo bifuza gusa mu mibonano mpuzabitsina badashobora gutekereza igitsina gore.
Bisexual: ni abagabo cyangwa abagore baryamana nabo bahuje ibitsina ariko kandi bakanaryamana nabo badahuje ibitsina.
Transgender: ni abagabo cyangwa abagore bihinduza imyanya ndangabitsina yabo akishyiraho indi itandukanye niyo yaremanywe, imibiri yabo igatangira gukora bitandukanywe nuko yaremwe.
Ingero: umugabo akishyirishaho igitsina cy’abagore, amabere, imisatsi, imyambarire, imivugire,….
Amateka kubijyanye n’ubutinganyi ku isi
Nyuma y’uko Imana iremye umuntu uko abantu barushagaho kugwira, ninako ibyaha byarushagaho kwiyongera, kandi bikongera n’ubukana n’ingaruka zikabije (Itangiriro 6:1-7). Icyaha cy’ubusambanyi hamwe n’ibijyanye n’imikorerwe y’imibonano mpuzabitsina nabyo byagiye bifata indi ntera.
Iyo usomye mu byanditswe byera cyane cyane kubemera Bibiliya, usanga bigaragara neza ko igikorwa cy’imibinano mpuzabitsina kigomba kuba hagati y’umugore n’umugabo, ariko uko imyaka yagiye igenda ninako ibyo byagiye bihinduka bigera aho umuntu ararakira kuryamana ndetse kugeza ubwo habayeho imibonano mpuzabitsina nuwo bahuje ibitsina ari byo byitwa “Ubutinganyi”(homosexuality).
Nk’uko Bibiliya ibigaragaza ibyo bikaba bimaze igihe kirekire cyane mu mateka ya muntu (Itangiriro 19:1-11), kandi uko imyaka igenda ihita niko bigenda bigira imbaraga nyinshi kandi umubare w’ababikora ugenda wiyongera cyane, ariko bikaba bifite imbaraga nyinshi mu bihugu bikize bya: Amerika, Uburayi, Aziya,..
Nubwo no muri Afurika bimaze kugira imbaraga nkuko ikinyamakuru cya Jeune Afrique cyabigaragaje muri 2013: Icyo gihe Jeune Afrique yavuze ko mu bihugu 54 bigize umugabane wa Afurika, 38 muri byo kubana n’uwo muhuje ibitsina ari icyaha gihanwa n’amategeko, bitandatu muri byo kuryamana n’uwo muhuje igitsina bigahwana n’igihano cy’urupfu nta yandi mananiza, mu gihe muri 16 birimo n’u Rwanda ababana bahuje ibitsina, ho babikora nta nkomyi kuko amategeko y’ibi bihugu ngo atabifata nk’icyaha gihanwa.
Jeune Afrique yari yanditse ko ibihano by’urupfu, gufungwa burundu, imirimo y’ingufu n’ibindi byinshi, ari bimwe mu bihano bihabwa abagaragaweho n’ingeso y’ubutinganyi mu bihugu byinshi bya Afurika. Bityo ngo icyizere cyo kuba habaho amahuriro yemewe y’abatinganyi muri Afurika, no guhabwa uburenganzira bikaba ngo byaba bikiri kure.
Gusa nanone kubw’inyungu za politiki, ababigenzurira hafi ngo basanga kubera ko ibihugu byinshi by’ibihangange, hamwe n’imiryango ikomeye mpuzamahanga nka” Human right watch” byamaze gushyigikira ubutinganyi, ngo babona mu myaka mike iri imbere ubutinganyi buzaba bufatwa nko kwandikisha imoso.
Imibare kubijyanye n’ubutinganyi
Kugeza ubu ishyirahamwe mpuzamahanga ry’akakora ubutinganyi ku isi (The International Lesbian,Gay,Bisexua and,Transgender Association ILGA ) bemeza ko ibihugu bigera kuri 81 ku isi bifite itegeko rihana abatinganyi, kandi bifite amategeko arwanya abatinganyi muri ibyo 77 bifata icyo cyaha nk’icyaha ndengakamere, byinshi muri ibyo bihugu ni ibiyoborwa n’idini ya Isilamu.
Mu bushakashatsi bwakozwe 2013 habajijwe abantu baturuka mu bihugu bitandukanye ,basanze igihugu cya Espagne kugeza ubu aricyo kiri kw’isonga mu kwemera ubutinganganyi kigakurikirwa n’igihugu cy’Ubudage, mu gihe muri Afurika igihugu cya Afrika y’epfo ari cyo kugeza ubu gifite amategeko arengera abatinganyi, naho igihugu cy’Ubugande kikaba kiri mu bihugu bike byashyize ku mugaragaro igihano cy’ubutinganyi ko ari igifungo cya burundu.
Icyo Bibiliya ivuga ku butinganyi
Bibiliya irwanya mu buryo bweruye ubutinganyi n’ibikorwa byose bibuganishaho, igaragaza kandi ko ubutinganyi ari icyaha bityo ubukora atazaragwa ubwami bw’Imana (1Abakorinto 6:9-10). Iyo usomye mu Itangiriro 19 ubona ko mu byaha byaregwaga i Sodomo n’ i Gomora, icyaha cy’ubutinganyi cyari kw’isonga. Bibiliya kandi nayo yerekana uburemere bukomeye bw’icyaha cy’ubutinganyi (Abalewi 18:22,20:13). Ingaruka y’ubutinganyi ku Itorero, ku miryango no ku isi muri rusange:
Uretse kuba umuntu wese ukora ubutinganyi atazaragwa ubwami bw’Imana, hari n’izindi ngaruka nyinshi zituruka ku butinganyi nko kubijyanye n’imitekerereze, ubuzima, imibanire nabandi,…
Pastor Desire@agakiza.org


text:
Icyegeranyo gishya kivuga ku byishimo cyakozwe n’Ikigo cy’Ubushakashatsi cyo mu Bwongereza cyitwa Oxford Economics and the National Centre for Social Research, kivuga ko ukwiyongera
Utuntu n’utundi
Abagabo bo muri Australia ku isonga mu gukora neza imibonano mpuzabitsina
Ubushakashatsi bwakozwe n’urubuga ruhuza abakunzi binyuze kuri internet, Saucy Dates, bwerekanye ko abagabo bo muri Australia baza ku mwanya wa mbere mu gutera akabariro
Bwa mbere mu mateka ‘robot’ yahawe ubwenegihugu
Arabia Saoudite ni cyo gihugu cyabaye icya mbere mu mateka gihaye ubwenegihugu imashini iteye nka muntu(robot). Ni robot yitwa Sophia izi kuvuga no gutekereza
Menya uko wakwitwara mu gihe ushaka gutangiza ubucuti n’ umukobwa muhuye bwa mbere
Gutangira gusaba ubucuti ni intambwe ikomeye cyane dore intambwe ugomba kubinyuzamo uko ari eshanu 1. Mbere ya byose, ugomba gufata umwanya wo kwitegereza uwo mukobwa
Niba ufite iyi myitwarire uri umunyabwenge nubwo ushobora kuba utabizi.
Ikiremwamuntu cyose gifite ubwenge karemano, ubu ni ubwenge buri wese avukana. Ariko nubwo bimeze bityo hariho abanyabwenge isi yose yita abanyabwenge kuko bitandukanyije n’abasigaye
Ibintu umusore uzi urukundo akorera umukobwa bakundana
Ubusanzwe urukundo akenshi usanga ari impano abantu bavukana gusa urukundo ruvugwa aha ni rumwe rwabaye hagati ya Adam na Eva ubwo bivuzeko ari urukundo
Impamvu zishobora gutuma abantu batakwiyumvamo
Hari abantu usanga bishimirwa ndetse bagakundwa n’ingeri zose, hari n’abandi ariko usanga batishimirwa na rimwe. Kwangwa cyangwa kutishimirwa bishobora guturuka ku ishyari abantu bagufitiye
Ibintu bitangaje ushobora kuba utari uzi ku gakingirizo
Agakingirizo waba ugakunda cyangwa ukanga, waragakoresheje cyangwa utaragakoresha, si ubwa mbere waba ukumvise. Agakingirizo kari mu bintu bikoreshwa cyane ku isi kuko nko mu
Menya ubusobanuro bw’imirongo iri mu kiganza cyawe nicyo yaba igiye isobanuye mu mibereho yawe y’urukundo
Kuva kera ,abantu bareba mu biganza byabo ariko nti basobanukirwe n’icyo imirongo iba mu biganza byabo isobanura, iyi mirongo abantu bose nti bayihuza kubera
Ibintu 10 bitangaje inuma zihuriyeho n’abantu mu mibereho yazo
Inuma ni inyoni zitangaje cyane aho usanga zifite byinshi zikora bifitanye isano n’ibyo abantu bakora mu buzima bwa buri munsi. Nk’uko tubikesha falcoloft, mu


text:
Korali vuzimpada yo kuri EPR Kamuhoza ubwo yizihizaga y’imyaka 7 imaze ibayeho, umuyobozi wayo mukuru (perezida) yatangaje ko n’ubwo bahura n’imbogamizi zinyuranye icyo bashyira imbere ngo ari ugushima no kugaragaza ibyiza Imana igenda ibagezaho.
Uyu muyobozi w’iyi Korali ibarizwa mu itorero rya EPR (Eglise Presbyterienne au Rwanda) rya Kamuhoza, Hakizimana Jean Damascène, yadutangarije ko batangiye umurimo w’ivugabutumwa mu mwaka w’1997. Bakaba baratangiye ari abaririmbyi 20 ubu bakaba bageze kuri 50.
Yakomeje avuga ko muri iyi myaka yose bamaze, Imana yabateje intambwe ikomeye kuko ngo hari byinshi bamaze kugera mu murimo w’ivugabutumwa bwiza bakora babinyujije mu ndirimbo. Bimwe muri ibyo banashimyemo Imana kuri iki cyumweru dusoje mu birori bari bafite byo kwizihiza isabukuru y’imyaka 7 bamaze babayeho bitwa korali, ni uko bavuye ku kuvuza ingoma bakabasha kwigurira ibyuma bya muzika bigezweho bibafasha muri iri vugabutumwa, basuye abarwayi bafasha n’abakene n’ibindi.
Ku kibazo twari tumubajije cyijyanye n’imbogamizi baba baragiye bahura nazo zaba zaragize uruhare runini mu kugira icyo zibigisha dore ko kugira ngo ugire ibyo ugeraho byiza wigira ku makosa cyangwa ibibazo uhura nabyo; yasubije agira ati: “nk’uko bisanzwe mu makorali tugenda duhura n’ibibazo ariko ahanini imbogamizi si zo tugaragaza ahubwo tugarazagaza ibyiza Imana iba yaratugejejeho.”
Damascène yasoje avuga ko bitegura gutangira umushinga wo gukora amashusho ya album yabo ya mbere y’indirimbo zigera ku icumi bafite.


text:
Yabisabye kuri uyu wa Gatatu tariki ya 11 Ukwakira 2017, ubwo yatangizaga ku mugaragaro ubukangurambaga ku miyoborere n’imibereho myiza mu muryango bwabereye mu Murenge wa Gatore mu Karere ka Kirehe.
Ubu bukangurambaga bwateguwe mu rwego rwo gukomeza guteza imbere imiyoborere myiza hagamijwe kugira umuryango utekanye, harimo kandi gukemura ibibazo ku mitangire ya serivise cyane cyane mu nzego z’ibanze, kurushaho kwimakaza ihame ry’uburinganire no gukemura ibibazo bikigaragara mu miryango no kubungabunga uburenganzira bw’umwana.
Madamu Jeannette Kagame yavuze ko nubwo u Rwanda hari byinshi rumaze kugeraho mu gukemura ibibazo byari byugarije umuryango, hakiri ibigihari, asaba ko ibikibangamiye umuryango nyarwanda buri wese yaharanira ko bikemuka.
Yagize ati “Nubwo hari byinshi twagezeho ariko ni akanya ko kwikebuka tukareba ahagikenewe gushyirwamo imbaraga, kugira ngo abana bacu bakurire mu miryango ibabereye, kuba tugifite abana bata ishuri, abahohoterwa, abafatwa ku ngufu, abakoreshwa imirimo ivunanye n’ababa mu muhanda, ntabwo bitubereye nk’Abanyarwanda.”
Yakomeje agira ati “Nk’ababyeyi, abarezi n’abayobozi dukwiye gukomeza kwita ku mwana wese nk’uwacu tumurinda icyahungabanya uburenganzira bwe n’imikurire ye muri rusange. Ababyeyi turasabwa kugira umwanya uhagije wo kuganira ku burere bw’abana bacu, tukabaha ibikenewe byose ngo babashe gukura no kwiga neza, tukibuka ko uburere bwabo ari twe bureba mbere y’abarezi cyangwa Leta.”
Yabibukije ko uburere bw’ibanze bw’abana babukura ku babyeyi, abasaba kuganiriza abana kugira ngo imbogamizi bahura nazo zirusheho kumenyekana hakiri kare.
Yabasabye kandi kwirinda guha abana akazi karenze ubushobozi bwabo, ababahohotera ntibahishirwe kugira ngo bahanwe hakurikijwe icyo amategeko ateganya.
Ati “Mu nshingano zacu nk’ababyeyi dukwiriye no kuzirikana kwita ku burere bw’abana bacu kuva bakiri bato kuko bizabafasha kuba abagabo n’abagore bahamye. Turabizi twese ko uburere buruta ubuvuke.”
Minisitiri w’Uburinganire n’Iterambere ry’Umuryango, Nyirasafari Esperance, yavuze ko ubukangurambaga nk’ubu bugira akamaro mu muryango nyarwanda ndetse bumaze gutanga umusaruro mu nzego zitandukanye zireba umuryango nyarwanda.
Ubushize hatanzwe inka 327 muri gahunda ya girinka, ku miryango itishoboye, amatungo magufi 521, abantu 1744 batishoboye bishyuriwe ubwisungane mu kwivuza, ibigo mbonezamikurire 40 birubakwa.
Abana bari barataye amashuri bayasubijwemo ku kigero cya 75%, binyuze muri gahunda ya Kora Wigire, abakobwa 713 bari baracikirije amashuri basubiye kwiga imyuga, bibumbira mu makoperative 34.
Icyo gihe kandi abana banditswe mu bitabo by’irangamimerere bari baracikanywe bagera kuri 621862. Ababyeyi babanaga badasezeranye 12632 nabo barasezeranye.
Ubukangurambaga bwatangijwe kuri uyu wa 11 Ukwakira 2017, buteganyijwe kumara ibyumweru bitanu, hakaba hazakorwamo ibikorwa bitandukanye birimo gukingira abana, kwihutisha igikorwa cyo gutunganya ibijyanye n’ubwisungane mu kwivuza, gukora ubukangurambaga ku buzima bw’imyororokere, kubarura imiryango itarasezeranye byemewe n’amategeko, gushyira imbaraga muri gahunda y’umugoroba w’ababyeyi n’ibindi.


text:
Nyuma ya Cadillac inkongi y’umuriro yibasiye urusengero rwa ADEPR
Mu gihe hari hashize iminsi itageze no ku 10, inkongi y’umuriro yibasiye inzu y’urubyiniro ya Cadillac, kuri uyu wa Mbere inkongi y’umuriro yatwitse urusengero rwa ADEPR ruherereye ku Kinamba, mu Kagari ka Kamutwa, Umurenge wa Kacyiru mu Karere ka Gasabo, Umujyi wa Kigali.
Amakuru dukesha Kigali today avuga ko iyi nkongi yafashe uru rusengero ku gicamunsi cyo kuri uyu wa Mbere tariki ya 26 Ugushyingo 2012, yahereye mu gisenge hejuru ahakorera abapasiteri n’abandi bashinzwe imirimo muri urwo (...)
Mu gihe hari hashize iminsi itageze no ku 10, inkongi y’umuriro yibasiye inzu y’urubyiniro ya Cadillac, kuri uyu wa Mbere inkongi y’umuriro yatwitse urusengero rwa ADEPR ruherereye ku Kinamba, mu Kagari ka Kamutwa, Umurenge wa Kacyiru mu Karere ka Gasabo, Umujyi wa Kigali.
Amakuru dukesha Kigali today avuga ko iyi nkongi yafashe uru rusengero ku gicamunsi cyo kuri uyu wa Mbere tariki ya 26 Ugushyingo 2012, yahereye mu gisenge hejuru ahakorera abapasiteri n’abandi bashinzwe imirimo muri urwo rusengero.
Amakuru dukesha umwe mu bayobozi b’itorero, Murera Venuste yavuze ko umuriro wabanje kubura, nyuma uje ukajya waka ugenda wiyongeza unagabanyuka kugeza ubwo umwotsi watangiye gucumba mu biro hakurikiraho umuriro.
Umuyobozi wa Korali Jehovanisi, Uwimana Mediatrice yatangaje ko bimwe mu bicurangisho bitari gukora kuko umuriro wabisatiriye cyane.
Mu byangijwe n’iyi nkongi harimo intebe n’ibikoresho bya muzika abaririmbyi bakoreshaga, ahasengerwa na ho hari hamaze gufatwa ariko ku bufatanye bwa Polisi n’abaturage babasha guhosha iyi nkongi.
Ibirebana n’uko iyo nkongi y’umuriro yaba yatewe n’umuriro w’amashanyarazi EWSA ntirabyemeza.
Amakuru dukesha bamwe mu bayobozi b’urwo rusengero ni uko rutagira ubwishingizi.
Ubwo Cadillac yashyaga bamwe ntibatinye kuvuga ko ishya rya hato na hato ry’utubyiniro riterwa ngo n’ibihakorerwa bidahesha Imana icyubahiro, aha ariko umuntu akaba yakwibaza noneho niba bikorerwa no mu rusengero.
Inkuru bifitanye isano:
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Bishop Masengo wagiriwe icyizere akongera kuyobora Itorero rya mpande enye (Foursquare) mu Rwanda mu myaka 5 yavuze ko kwizerwa n’Imana biri hejuru y’ibindi byose.
Bishop Masengo wagiriwe icyizere akongera kuyobora Itorero rya mpande enye (Foursquare) mu Rwanda mu myaka 5 yavuze ko kwizerwa n’Imana biri hejuru y’ibindi byose.
Uyu mukozi w’Imana Bishop Masengo yagaragaje uburemere n’agaciro gakomeye aha kuba yongeye kugirirwa icyizere akayobora iri torero rya Foursquare mu Rwanda aho avuga ko ari amasezerano ndetse n’icyizere Imana ikomeje kumugirira.
- Dr Bishop Masengo
Dr Bishop Masengo yabivuze muri aya magambo ati: “Ntabwo abantu bakugirira icyizere Imana itakikugiriye, rero kwizerwa n’Imana ni iby’agaciro kurusha ibindi byose bibaho ku Isi.”
Ubu buyobozi bumara imyaka 5 Bishop Masengo yavuze ko bitewe n’igihe Manda imara we ashobora no kuzamara imyaka nka 60 akiyobora kubera icyizere agirirwa n’Imana.
Dr Bishop Masengo yagarutse ku kibazo cy’amatorero menshi mu Rwanda atajya agira manda avuga ko bitagakwiye, ahubwo ko bazajya bareka maze bakagirirwa icyizere n’Imana bakazajya batorwa maze bikanyura mu mucyo, yavuze ko biriya bifatwa nko kwikubira ubuyobozi.
Emmanuel Habiyakare
Ibitekerezo
none iyo1/10 iyotuyitanga ija ikora kawmz'iki? Kanda hano umusubize
none abavugabutumwabose bsshizweho nimana.nikibazo mbajije,munsubize. Kanda hano umusubize
bazabonishyano abiyita abakozibimananyamarataribo Kanda hano umusubize
none,wakwiyita umukozi wimana utarabitorewe. Kanda hano umusubize
Nibyiza ariko imbere yImana tuzabazwa byinshi iyo muvuga ko yigiriye ikizere Kuko mubantu bo uko abakirisito Be bamuvuga hanze ntibyoroshye Yigije abanyarwanda batari abanyamulenge ku ruhande bamwe akabahagarika nta nteguza nta kirego nta torwa unabimibajije nawe ubwe ntiyagusobanurira mu buryo busobanutse so aba bishop bamwe usanga mu byukuri bakuru kiye icyubahiro amafaranga uzabibwirwa nubuzima bwo mu mwuka Abakirisito baho baba babayeho uzabibwira nuko hari abakirisito baroga ariko Pastor nta shake ko bivugwaho byiza guhamagarwa nImana ukayoborwa nUmwuka wera ntiwiyoboye Ubundi Ukamagana irondakoko Murakoze Kanda hano umusubize
Tujye twitondera ijambo UMUKOZI W'IMANA.Ushatse wese avuga ko yashyizweho n'imana. Ariko Bible yita "Abakozi b'inda zabo",abantu bakoresha BIBLE kugirango barye amafranga y'abantu (Romans 16:18).Ubundi UMUKRISTU NYAKURI,agomba "kwigana YESU n'Abigishwa be".YESU yakoraga umurimo w'imana ku buntu.Niyo mpamvu yasize adusabye gukora umurimo w'imana ku buntu (Matayo 10:8).PAWULO nawe,yakoreraga imana,adasaba amafranga.Ahubwo yakoraga n' indi mirimo isanzwe,kugirango yitunge (Ibyakozwe 20:33).Intumwa za YESU iyo wazihaga amafranga zimaze gukora igitangaza,zarakubwiraga ngo :"gapfane n'ayo mafranga yawe" (Ibyakozwe 8:18-20). Aba ba Bishop na Apotres bose,biyita ko ari ABAKOZI B'IMANA.Nyamara utabahe umushahara wa buri kwezi n'icyacumi,ntabwo wakongera kubabona mu nsengero zabo. Kubera ko batigana YESU n'Abigishwa be,ntabwo rwose ari abakozi b'imana. ICYACUMI cyari kigenewe gusa ubwoko bwo muli ISRAEL bwitwaga ABALEWI kubera ko imana itabahaga amasambu nk'abandi bantu.Bali bategetswe gutamba ibitambo buri munsi mu Rusengero rwa Yerusalemu.Nta kandi kazi bakoraga (Kubara 18:21-24).Ntabwo Pastor cyangwa Bishop ari ABALEWI.Mujye mushishoza kuko biyita abakozi b'imana kugirango barye amafranga yanyu.Mujye mubabaza impamvu batigana Abahamya ba Yehova,ngo bajye mu mihanda n'ingo z'abantu kubwiriza ku buntu,nkuko YESU n'abigishwa be babigenzaga. Kanda hano umusubize
urakagabo shya ujye ubabwira bareke kuyobya ubwoko bw'IMANA Kanda hano umusubize
nukuri ubisobanuye neza cyane Kanda hano umusubize
Ntugacire abakozi bimana urubanza niba harabiyita abakozi bImana ataribo sibyawe kubacira urubanza Kanda hano umusubize
Wewe ubuza abantu gutanga1/10 ufite ikibazo soma Malaki3-1 Kanda hano umusubize


text:
INKURU YA 105
Bategerereza i Yerusalemu
ABANTU ureba hano ni abigishwa ba Yesu. Bari bamwumviye maze baguma i Yerusalemu. Hanyuma, igihe bose bari bategereje bari hamwe, bagize batya bumva umuriri mwinshi wuzuye inzu. Uwo muriri wari umeze nk’uw’inkubi y’umuyaga. Nuko indimi z’umuriro zitangira kuboneka ku mutwe wa buri wese muri abo bigishwa. Umuriro uri hejuru ya buri wese muri bo urawubona? Ese ibyo bisobanura iki?
Icyo cyari igitangaza! Yesu yari yarasubiye mu ijuru kwa Se, none asutse umwuka wera ku bigishwa be. Waba se uzi icyo uwo mwuka wera wabateye gukora? Bose batangiye kuvuga indimi zitandukanye.
I Yerusalemu, abantu benshi bumvise uwo muriri wari umeze nk’inkubi y’umuyaga maze baza kureba ibyari bibaye. Bamwe muri abo bantu bari abo mu bindi bihugu bari baje i Yerusalemu mu munsi mukuru w’Abisirayeli, wa Pentekote. Mbega ukuntu abo bashyitsi batangaye! Bumvise abigishwa bavuga mu ndimi zabo iby’ibitangaza Imana yakoze.
Baravuze bati ‘ko aba bantu bose ari ab’i Galilaya, ni gute bashobora kuvuga izi ndimi zo mu bihugu dukomokamo?’
Nuko Petero arahaguruka kugira ngo abasobanurire. Yaranguruye ijwi maze abwira abo bantu ukuntu Yesu yishwe n’ukuntu Yehova yamuzuye mu bapfuye. Hanyuma, Petero yaravuze ati ‘ubu Yesu ari mu ijuru, iburyo bw’Imana, none asutse umwuka wera yadusezeranyije. Ni yo mpamvu mubonye kandi mukumva ibi bitangaza.’
Petero amaze kuvuga ayo magambo, abantu benshi bumvise bababajwe cyane n’ibyakorewe Yesu. Nuko babaza Petero bati ‘dukore iki?’ Petero yarabashubije ati ‘mugomba guhindura imibereho yanyu maze mukabatizwa.’ Uwo munsi, abantu bagera ku 3.000 barabatijwe maze bahinduka abigishwa ba Yesu.


text:
Dusabemariya Patricie, w’imyaka 57 wahamwe n’icyaha cya Jenoside yakorewe Abatutsi agakatirwa gufungwa burundu, aranenga Abanyarwanda birengagiza ingaruka Jenoside yagize ku gihugu bagakomeza guhembera ingengabitekerezo ya Jenoside.
Ni umwe mu bagororwa bafungiye muri Gereza ya Musanze bibumbiye mu itsinda (Club) ‘Anti-Genocide’ ryiyemeje kurwanya no gukumira ingengabitekerezo ya Jenoside muri iyo gereza, aho babikora bifashishije inyigisho ku bumwe n’ubwiyunge ndetse na gahunda ya ‘Ndi Umunyarwanda’.
Igisobanuro cy’Ingengabitekerezo ya Jenoside kigaragara mu Itegeko no 84/2013 ryo ku wa 11109/2013 rihana icyaha cy’ingengabitekerezo ya Jenoside n’ibindi byaha bifitanye isano na yo. Ni “Igikorwa gikozwe ku bushake, kibereye mu ruhame byaba mu magambo, mu nyandiko, mu mashusho cyangwa ku bundi buryo, cyatuma umuntu agaragaraho imitekerereze ishingiye ku moko, idini, ubwenegihugu cyangwa ibara ry’uruhu hagamijwe: kwimakaza ikorwa rya Jenoside no gushyigikira Jenoside.”
IzubaRirashe.rw twasuye Club ‘Anti-Genocide’
Dusabemariya Patricia avuga ko bababazwa no kumva yo abafite ingengabitekerezo ya Jenoside nko ku maradiyo n’ahandi. “Turavuga ngo uwambaye ikirezi nta menya ko cyera. Aho u Rwanda rwageze mu cyobo n’aho rugeze ubu ngubu ku ntambwe ishimishije ntihakabaye hakiri abantu bagaragaza ingengabitekerezo ya Jenoside, abo turabamaganye ntabwo turi kumwe nibisubireho twubake igihugu cyacu.”
Manirakiza Emmanuel, wahamwe n’icyaha cy’ingengabitekerezo ya Jenoside, we agira ati “Nyuma yo gusobanukirwa neza gahunda ya Ndi Umunyarwanda, ndasaba Abanyarwanda ko twaba umwe kuko nta cyiza kiri mu gucikamo ibice; kuba narakoze iki cyaha nta wundi nifuza ko wazagikora (…) binyuze muri club yacu nabashije gusobanukirwa neza gahunda ya Ndi Umunyarwanda kandi mbona hano mu rugo rwacu [gereza] yarahageze kandi ubu turi guharanira ko abahari bose bayumva neza.”
Mu gushaka kumenya imikorere ya ‘Club anti-Genocide’, ibivugirwamo n’uburyo bitangwa, twegereye CIP Sengabo Hilary, Umuvugizi w’Urwego rushinzwe imfungwa n’abagororwa.
Dore ikiganiro twagiranye
Abibumbiye muri club ‘Anti-Genocide’ ibyo bigisha bagenzi babo baba babikuye he?
Bigishwa n’abacungagereza kuko biri mu nshingano z’urwego rw’Igihugu rushinzwe imfungwa n’abagororwa kuko bitegenywa n’amategeko guhabwa inyigisho z’uburere mboneragihugu, guhabwa inyigisho z’ubumwe n’ubwiyunge, guhabwa inyigisho zo kubagorora kuko urumva baba baratannye; haba hagamije ko basubizwa mu murongo.
Bigishwa bate?
Hifashishwa imfashanyigisho nubundi zihabwa abaturage hanze mu gihugu, hari gahunda za Ndi Umunyarwanda, gahunda z’uburere mboneragihugu, indangagaciro nyarwanda noneho bakabisangizwa nk’uko hanze bikorwa; icyo gihe iyo bamaze kugira intambwe batera hari abibumbira muri club nk’izo z’ubumwe n’ubwiyunge, kurwanya ruswa (….) bakagenda bishyira muri ayo ma club bitewe n’uko baba bagenda bazamura imyumvire mu bijyanye no gukunda igihugu cyangwa se guhinduka muri rusange.
Club anti-Genocide mubona itanga uwuhe musanzu mu gushimangira ubumwe n’ubwiyunge?
Itanga umusaruro mwiza, (…) niba uyu munsi na none tuvuga tuti dufite umubare mwinshi w’abantu bashobora kuvuga bati ‘dukore icyunamo’, hari igihe hatari n’umwe kuko nko mu myaka yashize 1997, 1998 kuzamuka icyo gihe ntiwashoboraga kuvuga icyunamo cya Jenoside muri gereza; imitima yari igikomeye, ariko uyu munsi birakunda.
Ikindi tubona muri iyi myaka hari abantu bandika basaba guhuzwa n’imiryango bahemukiye, noneho bitewe nuko hanze na bo bamaze kwigishwa cyane iby’ubumwe n’ubwiyunge, bamwe barababarira bakabakira (…) iyo bimaze gukorwa mu buryo bw’inyandiko tureba umunsi wo kubyereka abantu mu ruhame dufatanyije n’inzego z’ibanze n’abaturage muri ako gace habaho gukora icyo gikorwa tukajyana abagororwa aho bakoreye icyaha bagasaba imbabazi ku mugaragaro.
Abibumbiye muri ‘Club anti-Genocide’ iyo barangije kugororwa basubiye mu muryango mubaha ubuhe butumwa basohokana?
Turabigisha na none tukababwira duti ‘dore mugiye hanze mugomba kwirinda amatsinda y’abantu badafite ibintu byiza bavuga cyangwa bakora’ kugira ngo bitabagarura muri gereza cyangwa bikitwa ubusubiracyaha, ariko na bo iyo bageze muri sosiyete nta bwo bafatwa nabi, tubona bitwara neza .
Twitter: @Umurengezis


text:
Burya ngo hari zimwe mu mbuto zivugwaho kugira imimaro mu buzima bw’abazikoresha ariko ugasanga ababyumva bibatungura bitewe ahanini no kutabimenya.gusa urubuga healthambition.com rwandika ibijyanye n’ubuzima rusanga hari imimaro10 y’umuneke nayo itungura abantu kwiyumvisha. Ese waba ujya utungurwa n’umumaro w’urubuto uru n’uru ?
Dore imimaro 10 y’umuneke uru rubuga ruvuga ko itungura benshi.
1. Umuneke burya ngo wifitemo Potassium
Iyi potassium ituma umubiri ukora neza kandi igashyira k’umurongo umuvuduko w’amaraso. Ubushakashatsi bwakozwe na The new England journal of medicine, bugaragaza ko gukoresha ibiribwa bikungahaye kuri potassium nk’umuneke bigabanya ibyago byo kwibasirwa n’indwara y’umuvuduko ukabije w’amaraso ku kigereranyo kiri hejuru ya 40%.kandi ngo ikomeza amagufwa ikanarinda kurwara impyiko.
2. Umuneke wongera imbaraga
Cyane cyane mu gihe umuntu akoresha imbaraga nyinshi ngo ni ngombwa kurya imineke. Niyo mpamvu uzabona abakora siporo zitandukanye nka tennis barya umuneke mbere cyangwa mu mukino hagati.
3. Umuneke ufasha mu igogora (digestion)
Imineke yifitemo Fiber ifasha mu igogora (digestion), ifite kandi Fructo oligosaccharides zifasha umubiri gufata ibiwutunga k’uburyo bukwiye.
4. Imineke ifasha umuntu ufite udusebe mu gifu
Kurya imineke buri gihe bifasha umuntu ufite udusebe mu gifu kuko yifitemo ubushobozi bwo kwica amabagiteri atera utwo dusebe.
5. Yifitemo vitamin B6
Imineke kandi ikungahaye kuri vitamini B6, ifasha mu kurema hemogrobin imwe mu bigize amaraso. B6 kandi ifasha mu gushyira ku murongo isukari mu maraso. Umuneke 1 ugira agaciro gakubye incuro 5 ibinini by’iyi vitamini umuntu afata ku munsi.
6. Imineke ikungahaye ku myunyu ngugu itandukanye
Uretse amavitamini twabonye nka B6, imineke yifitemo imyunyu ngugu nka Magnesium, Manganese, Iodine, Iron na Selenium na Zinc. Imineke inagira vitamin C n’izindi z’ubwoko bwa B.
7. Imineke ifasha mu kwirinda indwara z’uruhu.
Uretse kuba wakoresha umuneke uwurya,ushobora no kwifashisha igishishwa cyawo mu gihe warwaye zimwe mu ndwara z’uruhu.
8. Imineke yagufasha mu kwirinda cancer.
Burya ngo imineke ifasha ba nyir’ukuyikoresha , dore ko yifitemo ubushobozi bwo kongerera umubiri ubudahangarwa . Ibi bigabanya ibyago byo gufatwa na cancer.
9. Imineke yagufasha kumva umerewe neza.
Umuneke ufite aside yitwa amino acid tryptophan . Iyi umubiri ubasha kuyihinduramo serotonin ifasha mu kumva umuntu amerewe neza kandi ikarinda umunaniro. Ibi bituma umuntu anasinzira neza.
10. Umuneke wagufasha mu kwirinda umunaniro.
Mu gihe umuntu yaraye akoze cyane ni ngombwa ko mu ifunguro rya mu gitondo afatamo umuneke. Ibi bituma yumva agaruye intege akaba yakongera gukora akazi ke nk’ibisanzwe.
Ni byiza kandi ni ingenzi ko abantu bafata imbuto kuko zifite akamaro kanini ku buzima bwabo , gusa biba byiza iyo umuntu azikoresheje neza kandi akamenya n’icyo ziba zimariye umubiri.
Umuneke ni rumwe mu ngero z’imbuto zifite akamaro kanini nkuko bitangazwa na healthambition dukesha iyi nkuru.
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Theoneste Niyikiza / Ibyishimo.com


text:
Amasomo y'iki cyumweru aratwereka uburyo Imana atari iya bamwe, si ay'igihugu iki n'iki cyangwa abantu aba n'abana. Imana ni iya twese. Umuhanuzi Izayi nibyo atubwira agira ati: "nzabumbira hamwe abantu b'amahanga yose n'indimi zose, bose bazaza maze babone ishema ryanjye...muribo kandi, nzitoreramo abasaserdoti n'abahereza".
Aya magambo ya Izayi arateguriza amagambo ya yezu mu ivanjili ya Luca, aho yirengagiza gusubiza ikibazo yari abajijwe:"nibyo koko Nyagasani abinjira mu bwami bw'ijuru nibo bake?". Yezu aragira ngo yereke abamwumva ko ibyo abayahudi bakekaga by'uko ari bo bonyine bazinjira mu bwami bw'Imana kuko ari umuryango watoranyijwe, cyangwa se ko abazinjira mu bwami bw'Ijuru ari abayahudi bakurikiza imigenzo n'imihango by'idini yabo gusa, atari byo. Kwinjira mu bwami bw'ijuru si uko uba waravutse uku cyangwa se aha. Kwinjira mu bwami bw'ijuru ni ibya buri wese ubishaka. Icyangombwa ni ukwemera, uko kwemera kukaba ariko gutuma duca mu muryango ufunganye aho duhamagarirwa kurangwa n'urukundo, ubutabera no gutera amahoro aho turi hose.
Yezu agomba kugaragarira mubyo dukora byose no mu kuntu twitwara. Ntagomba guhera mu magambo yacu no ku munwa wacu gusa nyamara ntamanuke ngo agere k'umutima wacu. Si abavuga "Mana Mana" bazinjira mu bwami bw'Imana, ahubwo ni abareka Yezu akabana nabo mubuzima bwabo bwose. Gusenga no kumva ijambo ry'Imana, kujya mu misa no guhazwa n'ibintu byiza rwose bishimishije, ariko uhagararira aho gusa, ntiyihatire ko ibyo bigaragara no mu buzima bwe bwa buri munsi, azatungurwa no kumva Yezu amubwira ati:" genda sinkuzi".
Icyumweru cyiza.
P. Jean Damascène


text:
ISOMO RYA 29
Yehova atoranya Yosuwa
Mose yari amaze imyaka myinshi ayoboye Abisirayeli, ariko yari hafi gupfa. Yehova yaramubwiye ati “si wowe uzageza Abisirayeli mu Gihugu cy’Isezerano. Ariko nzakikwereka.” Mose yasabye Yehova gutoranya undi muyobozi mushya wari kwita ku bwoko bwe. Yehova yaramubwiye ati “genda ubwire Yosuwa ko ari we natoranyije.”
Mose yabwiye abantu bose ko yari agiye gupfa kandi ko Yehova yari yatoranyije Yosuwa ngo abayobore abageze mu Gihugu cy’Isezerano. Hanyuma Mose yabwiye Yosuwa ati “ntugire ubwoba. Yehova azagufasha.” Nyuma yaho gato, Mose yagiye mu mpinga z’umusozi wa Nebo, maze Yehova amwereka igihugu yari yarasezeranyije Aburahamu, Isaka na Yakobo. Mose yapfuye afite imyaka 120.
Yehova yabwiye Yosuwa ati “haguruka wambuke Yorodani ujye i Kanani. Nzagufasha nk’uko nafashije Mose. Uzajye usoma Amategeko yanjye buri munsi. Ntutinye. Gira ubutwari. Genda ukore ibyo nagutegetse.”
Yosuwa yohereje abatasi babiri mu mugi wa Yeriko. Mu nkuru ikurikira, tuzamenya byinshi ku byahabereye. Igihe abo batasi bagarukaga, bavuze ko cyari igihe cyiza cyo kwinjira i Kanani. Bukeye bwaho, Yosuwa yasabye abantu bose kwimuka. Hanyuma yasabye abatambyi bari bahetse isanduku y’isezerano kujya imbere bakayobora abantu kuri Yorodani. Amazi ya Yorodani yari yarenze inkombe. Ariko igihe abatambyi bakandagizaga ibirenge byabo mu mazi, uruzi rwahise ruhagarara rwigabanyamo kabiri! Abo batambyi bahagaze hagati muri Yorodani, Abisirayeli barambuka. Ese utekereza ko icyo gitangaza cyabibukije ibyo Yehova yari yarakoreye ku Nyanja Itukura?
Amaherezo, Abisirayeli bageze mu Gihugu cy’Isezerano. Bashoboraga kubaka amazu n’imigi, bagahinga, bagatera imizabibu n’ibiti byera imbuto. Cyari igihugu gitemba amata n’ubuki.
“Yehova ntazabura kukuyobora iteka no guhaza ubugingo bwawe, ndetse n’igihe uzaba uri mu gihugu cyakakaye.”—Yesaya 58:11


text:
8-14 Gicurasi
YEREMIYA 35-38
Indirimbo ya 33 n’isengesho
Amagambo yo gutangira (Imin. 3 cg itagezeho)
UBUTUNZI BWO MU IJAMBO RY’IMANA
“Ebedi-Meleki yadusigiye urugero rw’ubutwari no kugira neza”: (Imin. 10)
Yr 38:4-6—Sedekiya yatinye abantu, yemera ko abanzi ba Yeremiya bamujugunya mu rwobo rw’amazi ngo apfiremo (it-2 1228 par. 3)
Yr 38:7-10—Ebedi-Meleki yagize ubutwari kandi yiyemeza gufasha Yeremiya (w12 1/5 31 par. 2-3)
Yr 38:11-13—Ebedi-Meleki yagaragaje ubugwaneza (w12 1/5 31 par. 4)
-
Gucukumbura ibintu by’agaciro byo mu Ijambo ry’Imana: (Imin. 8)
Yr 35:19—Kuki Abarekabu bahawe umugisha? (it-2 759)
Yr 37:21—Yehova yafashije Yeremiya ate kandi se ibyo byadufasha bite guhangana n’ibigeragezo? (w98 15/1 18 par. 16-17; w95 1/8 5 par. 5-6)
Ibyo wasomye muri Bibiliya muri iki cyumweru bikwigisha iki kuri Yehova?
Ni ibihe bintu bindi by’agaciro wasomye muri Bibiliya muri iki cyumweru?
-
Gusoma Bibiliya: (Imin. 4 cg itagezeho) Yr 36:27–37:2
JYA URANGWA N’ISHYAKA MU MURIMO WO KUBWIRIZA
Kuganira n’umuntu ku ncuro ya mbere: (Imin. 2 cg itagezeho) wp17.3, Ingingo y’ibanze—Shyiraho urufatiro rwo gusubira gusura.
Gusubira gusura: (Imin. 4 cg itagezeho) wp17.3, Ingingo y’ibanze—Shyiraho urufatiro rwo gusubira gusura.
Icyigisho cya Bibiliya: (Imin. 6 cg itagezeho) jl isomo rya 26
IMIBEREHO IKWIRIYE ABAKRISTO
Indirimbo ya 127
“Tujye dufata neza aho duteranira”: (Imin. 15) Ikiganiro mu bibazo n’ibisubizo. Gitangwe n’umusaza. Murebe videwo ivuga ngo Tujye dufata neza aho duteranira kandi musuzume ibibazo byatanzwe, hanyuma ubaze uhagarariye komite y’Inzu y’Ubwami ibi bibazo: Ni ibihe bintu biherutse kuvugururwa ku Nzu y’Ubwami, kandi se ni ibiki bizavugururwa mu gihe kiri imbere? Ese niba hari ufite ubuhanga mu byo kwita ku Mazu y’Ubwami cyangwa uwifuza kubyiga abifashijwemo n’abamenyereye, yakora iki? Ni iki abantu bose bakora, kugira ngo bite ku Nzu y’Ubwami? (Niba itorero ridafite urihagarariye muri komite yita ku Nzu y’Ubwami, baza umuhuzabikorwa w’inteko y’abasaza. Niba mukoresha Inzu y’Ubwami mwenyine, baza uhagarariye ibyo kwita ku Nzu y’Ubwami.)
Icyigisho cya Bibiliya cy’Itorero: (Imin. 30) kr igice cya 12 par. 9-15, agasanduku gafite umutwe uvuga ngo “Uko ubuyobozi mu itorero bwagiye bunonosorwa”n’agafite umutwe uvuga ngo “Uko Inteko Nyobozi yita ku nyungu z’Ubwami”
Isubiramo no kuvuga muri make ibyo muziga mu cyumweru gitaha (Imin. 3)
Indirimbo ya 125 n’isengesho


text:
Hakundimana Bisanana Innocent, umuhinzi w’imboga n’imbuto wo mu Murenge wa Rilima, Akarere ka Bugesera mu Burasirazuba bw’u Rwanda, arasaba bagenzi be guha agaciro gahunda yo kuhira imyaka kugira ngo ubuhinzi bwabo bujye burushaho kubabyarira inyungu no ‘mu gihe cy’uruzuba’.
Uwo muhinzi yitanzeho urugero, yemeza ko gahunda yo kuhira imyaka ishoboka kandi ko kuyitabira bifitiye akamaro kanini umuhinzi.
Izubarirashe.rw ubwo twageraga mu rusisiro Bisanana atuyemo, twasanze atakanzwe n’uruzuba rw’igikatu rwakaga; ahubwo uwo musore w’imyaka 27 ari hamwe n’abandi babiri, yari ahugiye mu kuhira inyanya yahinze ku buso bwa Hegitari ebyiri.
Bisanana avuga ko yayobotse gahunda yo kuhira imyaka nyuma yo kumva ubuyobozi bubishishikariza abaturage; ibintu avuga ko byahise bimutera gutekereza kubyaza umusaruro ikiyaga kimwegereye cyitwa ‘Kidogo’ aho ahamya ko hamwe no kuhira afite ibimenyetso ko azabona umusaruro ushimishije.
Bisanana yasangije iki kinyamakuru ubunararibonye bwe ku kuhira imyaka, maze asaba ko bwasigira isomo abandi banyarwanda by’umwihariko abahinzi bo hirya no hino mu gihugu bataraha agaciro gahunda yo kuhira imyaka.
Dore ikiganiro na Bisanana…
Ni iyihe mpamvu yatumye witabira kuhira?
Ikibazo cyari gihari ni uruzuba dufite hano mu Bugesera; duhinga tutizeye ko imvura izagwa, ku bw’amahirwe rero twabonye dufite ikiyaga tukabona amazi ari hafi. Byyatumye twumva ko tugomba gukoresha izindi mbaraga kugira ngo duhangane n’izuba, dukoresha moteri kugira ngo tubashe kuhira nk’uku udusanze tubirimo.
Sobanurira abasomyi uko ubigenza mu kuhira imyaka kwawe
Ubundi mbere na mbere urafata moteri ukareba ahantu ushaka kuhira ugashyiraho imipira izagezayo amazi, warangiza ugashyiramo lisansi (essance) ukavoma amazi yagera mu mipira hakaba hari uyifata ayobora amazi ku mbuto, nk’uku uri kubibona!
Uti mu kuhira ukoresha moteri na lisansi, aho ubwo ntibyaba bigusaba amafaranga menshi?
Ku munsi dukoresha byibura amafaranga ibihumbi umunani kuri lisansi kuko nk’ubu mu isaha imwe moteri iba ikonsomye Litiro n’igice ya Lisansi, ubwo rero urumva ko kuva mu gitondo kugeza muri aya masaha [icyo gihe hari saa saba n’igice] twuhira tuba tumaze gukoresha amalitiro ari hagati y’umunani n’icyenda, ugasanga rero amafaranga abaye menshi gutyo!
Ufite cyizere ki ko uzagaruza ayo mafaranga ukoresha ku munsi?
Tuba tugifite [Icyizere], kuko urabona nk’inyanya tuba dukoreshamo iyo lisansi ni nk’ingemwe ibihumbi bitanu; nk’ubu urunyanya rumwe iyo rweze ushobora kurusaruraho nk’amafaranga ibihumbi bibiri ari kuri season nziza, ubwo rero urumva nk’ibihumbi bibiri ukubye ibihumbi bitanu byagenze neza izi nyanya nta burwayi zagize urumva ko tuba dufitemo miliyoni icumi zacu!
Ubwo se koko birashoboka ko ayo mafaranga yose wayabona mu nyanya?
Yego birashoboka, hamwe no kuhira birashoboka rwose! Iyi gahunda yo kuhira dusanzwe tuyikoresha kandi umusaruro ukaboneka, ubundi mbere twahingaga dutoya ariko ubu twifuje kwagura umushinga kuko umuntu yakoraga dukeya akabonamo udufaranga dukeya yanavunitse, ariko twifuza kuvunikira rimwe kugira ngo umuntu yinjize menshi, intego ni iyo.
Ubu buryo usanzwe ukoresha wuhira haba hari icyo ubunengaho?
Urabona hari uburyo bwinshi bwo kuhira, turamutse tubonye nk’uburyo bugezweho butworoheye tutagura lisansi byadufasha; nko gukoresha iyo mirasire y’izuba, hari n’ubundi buryo twumva bavuga bwo kuhira utwuma tuzengurutsa amazi mu mirima tudakoresha imipira kuko urabona nk’ubu umupira ugenda uwukurura; hari igihe wangiza imbuto, uba unafite amazi menshi afite ingufu hakaba hari igihe utuma imbuto zimwe ziranduka, nk’ubwo rero tubonye iyo system ni ibintu byadufasha cyane.
Ni iki usaba inzego zifite mu nshingano kwita ku buhinzi?
Twifuza ko twajya dusurwa n’abantu bo muri RAB (Ikigo cy’Igihugu gishinzwe Ubuhinzi n’Ubworozi) baba babishinzwe cyangwa se nka Minisiteri ishinzwe Ubuhinzi n’Ubworozi bakaba bagerageza kujya badusura bakaba baduha inama n’ibitekerezo kuri iyi gahunda yo kuhira.
Gira inama uha abandi bahinzi kuri iyi gahunda yo kuhira
Nk’abantu bafite amahirwe bakaba bafite amasambu yegereye amazi bagakwiye kwikuramo ubunebwe bakabyaza umusaruro ayo mahirwe ubundi bakuhira imyaka yabo kugira ngo barusheho kweza neza, abasuzugura gahunda yo kuhira jye ndi umuhamya w’uko ishoboka cyane, iyi si inshuro ya mbere mbikoze kuko n’ubushize narabikoze kandi byampaye umusaruro ushimishije.
Icyo ubuyobozi buvuga…
Gasirabo Gaspard, Umunyamabanga Nshingwabikorwa w’Umurenge wa Rilima; aho Bisanana akorera ubuhinzi bwe, atangaza ko mu bice byinshi by’uwo murenge hagikoreshwa amapombo mu kuhira imusozi, cyakora agaragaza ko hari abafatanyabikorwa biyemeje gukemura icyo kibazo bazana ibikorwaremezo birambye bizafasha abaturage bose kwibona muri gahunda yo kuhira.